Wikipedia:Kumuniezh/An davarn/sizhunvezh 34, bloaz 2010 - Wikipedia\nWikipedia:Kumuniezh/An davarn/sizhunvezh 34, bloaz 2010\n1 23/08/2010 — 29/08/2010\n1.1 Afer ag ar patrom-mañ: piv a c'hello ma skoazellañ?\n1.2 Hor wiki-ni\n1.4 Nozvezh ar strink\n23/08/2010 — 29/08/2010\nSkrivañ un dra bennak er pevare sizhun ha tregont eus 2010 | An davarn | sizhun a-raok — sizhun war-lerc'h\nAfer ag ar patrom-mañ: piv a c'hello ma skoazellañ?[kemmañ ar vammenn]\nKod ar patrom-mañ a zo hir-tre hag e galleg ouzhpenn-se (gwelout:). Gallout a rafen ober war-dro met dav 'vo gortoz un tammig a-raok gellet implijout anezhañ, amzer da dreiñ ha da gompren ar mont-en-dro. --Gwendal 25 Eos 2010 da 17:09 (UTC)\nHor wiki-ni[kemmañ ar vammenn]\nNe blij ket hor wiki-ni d'an holl, war a lenner : . --Ex-Smith 26 Eos 2010 da 05:45 (UTC)\nTud zo ha ne lennont ket ( tristat yaouankizoù eus an XXIvet kantved!) ha ne gomprenont ket an dud a skriv brezhoneg. Ret e vije kelenn ar yezh da dud ha ne lennont na ne skrivont ket. Bianchi-Bihan 26 Eos 2010 da 08:01 (UTC)\n«Piv e-touez ar vrezhonegerien a implij Wikipedia brezhonek ? Nebeud nebeud 'meus aon. Me ma-hunan 'ran ket. Ha n'on ket direnket o implij Wikipedia gallek.» Pa weler live ar pennadoù diwar-benn Breizh hag ar brezhoneg er Wikipedia gallek (maget gant ar jakobined hag al lipañse) zo peadra da vezañ nec'het un tamm.--Trec'hlid mitonet 26 Eos 2010 da 08:04 (UTC)\n«N'eo ket war internet a vo derc'het ar brezhoneg en e sav.» Perak e sav ur blog e brezhoneg neuze? Me 'grede e oa «koll amzer»!?!--Gwendal 26 Eos 2010 da 08:12 (UTC)\n«Piv e-touez ar vrezhonegerien a lenn brezhoneg ? », aze emañ an dalc'h. Anat eo n'eo ket evit tud eveltañ e vez skrivet brezhoneg, er wikipedia pe el levrioù. Peogwir e skriv e vlog moarvat evit gallegerien, n'eo ket dimp da lenn e brederiadennoù uhel. Bianchi-Bihan 26 Eos 2010 da 08:20 (UTC)\nNann, n'eo ket war internet e vo dalc'het ar brezhoneg en e sav. Na gant levrioù. Na gant ur skingomz (klevet e vez ar skingomz vrezhonek e Brest? en Oriant? e Lannuon? ). Na gant skolioù. Met gant an holl draoù-se. Ha gant TUD a ra war-dro an holl draoù-se ha gant ar yezh. Ma lenn galleg ar vrezhonegerien, ma skrivont galleg, ma komzont galleg, n'int ket brezhonegerien, met gallegerien a ra gant ar brezhoneg ur wech ar sizhun, pe ar miz, pe ar bloaz, evel gant saozneg pe ur yezh all ur wech an amzer: n'eo ket trawalc'h evit bezañ saoznegerien. Bianchi-Bihan 27 Eos 2010 da 08:39 (UTC)\n35000[kemmañ ar vammenn]\nTizhet ar 35000 war-dro 10e 25. Ha bremañ, diskuizh. Bianchi-Bihan 27 Eos 2010 da 08:39 (UTC)\nNozvezh ar strink[kemmañ ar vammenn]\nNozvezh ar strink pe nozvezh strink (kinniget gant Bianchi-Bihan)? Er patrom Loskaberzh e kaver Nozvezh ar strink met mat eo din cheñch. --Ex-Smith 27 Eos 2010 da 16:58 (UTC)\nGant piv eo bet graet ar patrom, n'ouzon ket. Boulc'het em boa ar pennad 4 bloaz zo, ha n'em boa ket graet anv eus se. Petra eo an droienn er skolioù? Ma lavarer un daol goad hag ur vazh houarn e vo un nozvezh gwer-strink d'am meno. Hag er c'hlasoù istor? (Nozvezh ar strink : la nuit du cristal) Bianchi-Bihan 27 Eos 2010 da 17:06 (UTC)\nNozvezh ar gwer-strink e-barzh geriaouEGI (Ekonomiezh, Geografriezh, Istor) gant Pêr Drezen (TES 2007).--Trec'hlid mitonet 27 Eos 2010 da 20:09 (UTC)\nGwelloc'h e komprenan neuze: an nozvezh ma voe torret gwer (a c'hallfe bezañ evel nozvezh ar gwer torret) eta. Un droidigezh eus un droienn alamanek marteze? Un anv poellek ha komprenus eo. Goulenn a ran ma vo graet gantañ ma ne sav den ebet a-enep. Bianchi-Bihan 28 Eos 2010 da 07:31 (UTC)\nAdtapet diwar « https://br.wikipedia.org/w/index.php?title=Wikipedia:Kumuniezh/An_davarn/sizhunvezh_34,_bloaz_2010&oldid=799788 »\nKemmoù diwezhañ degaset d'ar bajenn-mañ d'an 31 Eos 2010, da 14:39.


Emvod ar Gelted en Oriant — Wikipedia\n(Adkaset eus Gouelioù Etrekeltiek an Oriant)\nEmvod ar Gelted en Oriant, pe Festival Interceltique de Lorient e galleg, berraet e FIL, zo ur sizhunvezh festoù gant sonerezh ha dañs dreist-holl, da hanter Eost, hag a vez aozet e kêr an Oriant abaoe 1971. Bodet e vez bagadoù ha lazoù eus an holl vroioù keltiek, eus Galiza hag Asturiez, hag a-wechoù e vez pedet arzourien eus Aostralia, Kanada, Louiziana... ouzhpenn.\n1 Anv brezhonek\nAnv brezhonek[kemmañ | kemmañ ar vammenn]\nEmvod ar Gelted eo an anv brezhonek hervez an aozadur, hag Emvod ar Gelted en Oriant evit an devezhioù gouel, met gallout a reer klevet ha lenn meur a anvadur all, en o zouez Gouelioù Etrekeltiek an Oriant hag a seblant bezañ an hini ledetañ.\nSavet droug e gwiniegourien Bro-Naoned abalamour n'eo ket muskadig a vo kavet e tavarn ar festival met gwin gwenn eus Bourdel.\nPedet e oa bet Luz Casal, met n'hallo ket dont.\n800 000 den a vije bet hervez ar rener, a lenner e ouest-France ar 16 a viz Eost 2010.\nAozet e vo ur genstrivadeg danevelloù gant ar FIL  . E galleg hepken avat, dasout ma'z eo bet sinet ar Garta Ya d'ar brezhoneg gantañ .\nWar ar seblant e vefe bet un tamm nebeutoc'h a dud en Oriant, e-pad ar festival etrekeltiek, pe e vefe da geñver an Nozvezhioù etrekeltiek pe vefe e straedoù kêr. — (Gouel etrekeltiek : Lidet eo bet Bro-Akadia, Ya!, niv. 375, Gwener 17 a viz Eost 2012, p. 1.)\nE 2007 : e pabell Bro-Skos\nEr geriadenn Etrekeltiek (2007)\nFest-noz er sal Carnot (2010)\nLec'hienn ofisiel, doare brezhonek (diglok)\nPennad an Télégramme e 2010 diwar-benn plas ar brezhoneg er gouel\nKemennadenn Ofis ar Brezhoneg e 2008 diwar-benn ar brezhoneg er gouel\n↑ Anv brezhoneg hervez an aozadur, gwelet al lec'hienn ofisiel .\nAdtapet diwar « https://br.wikipedia.org/w/index.php?title=Emvod_ar_Gelted_en_Oriant&oldid=1655683 »\nKemmoù diwezhañ degaset d'ar bajenn-mañ d'an 7 Eos 2015, da 11:04.


Ha dalc’het e vo ar c’hampoù hañv evit ar vugale ? An aozerien war varteze\nPublié le 26/05/2020 à 18h54 • Mis à jour le 12/06/2020 à 13h03\nSpi o deus an aozerien kampoù vakañsoù e vo posupl degemer ar vugale en hañv. Met penaos ober ? Resisadurioù a-berzh ar Stad a zo gortozet. • © France 3 Bretagne\nTamm-ha-tamm e vez digenfinet ar vro met n’eo ket aotreet pep tra c’hoazh, pell alese. Emañ an oaozerien kampoù vakañsoù evit ar vugale o c’hortoz titouroù a-berzh ar Stad. Ezhomm o deus da c’houzout peseurt protokol yec’hedel a vo da zoujañ outañ.\n"N’eo ket splann tamm ebet an traoù evit poent" eme Maëlle Ausias eus an Ubapar. "Evit poent e kendalc’homp da gemer an enskrivadurioù hep gouzout ha dalc’het e vo ar c’hampoù met ne vo ket enkefiet ar chekennoù a-raok devezh kentañ ar c’hamp." Ur rouedad a gevredigezhioù a vez strollet gant an Ubapar. Ganto e vez aozet ar c’hampoù evit ar vugale.\nLod anezho a zo bet nullet dija : re ziaes e vije bet kas anezho da benn, forzh peseurt reolennoù a vefe embannet. Da skouer, ur c’hamp e Bro Euskadi gant krennarded, kampoù er roulotennoù, kampoù seurf e Kloar-Karnoed...\nMemes protokol hag er skol ?\nMemes mod, ne vo ket eus an div sizhunvezh war varc’h-houarn e bro Montroulez kinniget gant KLT. Ar pal a oa foetañ bro a-hed an hentoù-houarn kozh, 30 kilometrad bemdez, ha kousket dindan an deltenn e-pad an noz. War ar roll e vije bet sport, gweladennoù, beilhadegoù hag all evit ar vugale. Istimet he deus ar gevredigezh e vije bet "diaes-kenañ lakaat e pleustr ar protokol yec'hed goulennet" evel ma skriv war he lec’hienn internet.\n"Furoc’h e oa nullañ" a zispleg Christian Le Mener eus KLT. "Evit meur a abeg. Da gentañ, n’eo ket sur e vo aotreet degemer bugale e stajoù. Evit poent n’eus mann ebet sklaer. Da c’houde ? Peseurt protokol a vo ? Memes hini hag er skol ? Ne fell ket deomp ober-se. Ne vije ket vakañsoù evit ar vugale ha diaes kenañ evit an animatourien."\nOuzphenn-se n’eus ket bet a vruderezh evit ar stajoù. Ar bloaz-mañ, n’eo ket bet dasparzhet levrig stajoù an Ubapar er skolioù a-raok vakañsoù Pask abalamour d’ar c’henfinañ. "War ar memes kampoù marc’h-houarn hon doa bet 18 bugel warlene. Ne oa nemet unan ragenskrivet ar bloaz-mañ" eme Christian Le Mener.\nAzasaat ar c’hampoù\nKlask a ra an Ubapar azasaat ar c’hampoù all en ur zoujañ d’ar jestroù herzel, hep ma vefe stok-ouzh-stok ar vugale. "Sañset e ouezimp hiroc’h a-benn an 2 a viz Even" a lâr Maëlle Ausias. Marteze e vo resisadurioù e prezegenn ar c’hentañ ministr dizioù. Munudoù eil prantad digenfinañ a vo roet gant Edouard Philippe. Ur bern goulennoù a zo gant bed ar buheziñ.\n"Peseurt kondisionoù a vo gant ar gouarnamant, peseurt kampoù a vo kadarnaet ? Ha posupl e vo lakaat daou vugel da gousket er memes kambr ? Ha penaos e vo frealzet ur bugel o leñvañ ? Emaomp o c’hortoz da welet peseurt protokol a vo savet."\nSpi zo gant Maëlle Ausias e vo lemet an harz da vont pelloc’h evit kant kilometrad eus an ti evit ar vugale a gemero perzh er stajoù e brezhoneg. "Mod all, ne c’hello ar re a zo o chom e Liger-Atlantel mont nemet d’ar c’hampoù aozet en Henbont pe e Roazhon". C’hwitet e vefe ganto ar stajoù dalc’het e Penn-ar-Bed pe en Aodoù-an-Arvor.\nBep bloaz e vez degemeret daou vil bugel en ur c’hant bennak a stajoù gant rouedad an Ubapar. Betek bremañ he deus bet Maëlle darempredoù frouezhus gant ar gerent he deus gwelet. "Inti hag o bugale a zo mennet-tre". Met ar re all ? "Fiziañs o do en animatourien ? Ha ma teufe ar c’horonavirus ? Ha ma vefe kerent o tougen klemm ma vefe paket o bugel gant ar c’h/Covid-19 ?" Ur gevredigezh taget ne vefe ket gouest da zizeriñ an darvoud-se hervezi.\n"Ar gwir da vont d’an natur"\nHep lakaat den ebet en dañjer, emañ an aozerien kampoù hag an Ubapar o labourat evit gellout kinnig dudi d’ar vugale. Stourm a reont gant aozadurioù all evit "ar gwir da vont d’an natur". Soñjal a ra Maëlle Ausias er vugale o chom e kêrioù bras, "en HLM dreist-holl. A bouez eo ober traoù sokial ganto, a-stroll, en diavaez eus o zi. Lod n’o deus ket c’hoariet gant bugale all e-pad tri miz !" Hag al lodenn vrasañ diouto n’o deus ket gellet komz brezhoneg da vare ar c’henfinañ. Un digarez bras e vez ur c’hamp evit eskemm gant bugale all e yezh ar vro.\nHag a vo eus ar c’hampoù e brezhoneg pe gallaoueg oc’h dedennet ganto ? Sed aze al listennad\nCovid-19 santé société Déconfinement culture bretonne culture culture régionale jeunesse famille vacances sorties et loisirs vie associative\ncopier le lien https://france3-regions.francetvinfo.fr/bretagne/ha-dalc-het-e-vo-ar-c-hampou-hanv-evit-ar-vugale-an-aozerien-war-varteze-1833764.html\nAccueil > Bretagne > Ha dalc’het e vo ar c’hampoù hañv evit ar vugale ? An aozerien war varteze


Y Stryd Fawr (ar straed vras), Deiniolen\nDeiniolen zo ur gêriadenn eus Kembre, e hanternoz kontelezh Gwynedd, etre Mynydd Llandygái ha Llanberis hag e-harz ar menez Elidir Fawr. E-kichen ez eus div gêriadenn vihan, Dinorwig ha Clwt-y-Bont.\nEr c'hreisteiz d'ar gêriadenn emañ mengleuz mein-glas Dinorwig ; kreskiñ kalz a reas Deiniolen abalamour da obererezh ar vengleuz en XIXvet kantved. Serret eo ar vengleuz-se abaoe ar bloavezhioù 1960 avat ha nebeutoc'h a obererezh zo e Deiniolen bremañ. Ur skol kentañ derez zo memes tra, Ysgol Gwaun Genfi.\nUl laz-seniñ binvioù kouevr anavezet zo ; savet e oa bet gant ar vengleuzierien e 1835 ha derc'hel a ra da gaout un tamm brud. Un eisteddfod a vez aozet bep bloaz er gêriadenn.\nGwenlyn Parry (1932-1991), skrivagner\nEin bro: Deiniolen\nAdtapet diwar « https://br.wikipedia.org/w/index.php?title=Deiniolen&oldid=1649824 »\nKemmoù diwezhañ degaset d'ar bajenn-mañ d'an 22 Mez 2015, da 20:26.


Manifest evit ar Yaouankiz Dishenvel | Une autre jeunesse ! # Réseau identitaire # www.autre-jeunesse.com\nManifest evit ar Yaouankiz Dishenvel\nNi eo ar yaounkiz a ra ur choaz hiziv: an hini da vezañ sav war an talbenn.\nNi eo ar yaounkiz a ra choaz an Termopiles e plas al laoskidigezh hag an dilezidigezh.\nNi eo yaounkiz ar c’hampoù hañv, ar c’hrapadennoù hir dre ar menezioù, yaouankiz an arzoù brezelek hag an taolioù resevet. Yaounkiz ar striv, an dour-c’hwez hag ar vont dreist bepred.\nNi eo yaounkiz ar sevenadurezh a-bep-eil ha gwriziennet. Hini ar rock kemmesk gant ar vombard hag ar binioù-bras, hini ar sonerezh elektronek pe greantel gant an diskanioù kanet dre ar yezh latin, tro-war-dro yaounkiz mosh har ar c’helc’hioù Keltieg.\nNi eo ar yaouankiz a nac’h an emlazh ‘vel digarez personel, ‘vel dazont d’ur remziad, ‘vel dremmwel d’hor sevenadurezh.\nNi eo ar yaouankiz a lak an trehontus hag ar feiz araok ar madoù danvez. Ar yaouankiz a lak ar reiñ hinienel a-us d’ar gounid personel, a gav gwelloc’h ment kadarn ar vuhez ‘vit an taolioù dreist armerzhel.\nNi eo ar yaouankiz a nac’h an holl re drammoù, na pa vefe reoù sioul-dous-kalet, kimiek pe gwirion anezho. Ar c’hoant a zo savet ennomp da vezañ gant hor goustiañs a-bez e-tal daedennoù ar gevredigezh ‘vit sellout hor tonkad e-fas.\nNi eo ar youankiz a choaz roudenn ar gumuniezh hag ar c’hoant da sevel asambles dazont ar vammvro.\nNi eo ar yaouankiz a fell dezhi rentañ ar galloud d’ar bolitikerezh ha da vont dre holl lec’hioù ar vuhez gant ur soñj sklaer: an dazont na vezo ket d’eus outañ hepdomp.\nNi eo ar yaouankiz disheñvel. Eveldout ez omp, bez eveldomp!\nTAGSautre jeunessebretonmanifeste A lire


Pajenn:Sales - Introduction d’ar Vuez devot.djvu/52 - Wikimammenn\nPajenn:Sales - Introduction d’ar Vuez devot.djvu/52\nmad eff-èn ! É a so pinvidic ho calon-hu ebarz e trugarez ! Va Autrou, c’hui a so liberal e graçou hac e madelezou !. O va ene, discleriomp da jamæs peguement a c’hraçou en deveus great Doue deomp !\n2. Admirit hoc’h ingrateri. Mæs petra oun-me, o va Autrou, ma hoc’h eus bet memor ac’hanon ? O peguer bras eo bet va indignite ha va mechancete-me ! Allas ! foulet em eus dindan va zreid ho mad-oberou ; disenoret em eus ho craçou dre ma em eus-y troet en abus hac e disprigeanç eus ho madelez souveren. Eleac’h un abym a c’hraç hac a faver ho poa em andret, n’em boa nemet un abym a ingrateri en hoc’h andret-hu.\n3. En em excitit d’an anaoudeguez-vad en andret Doue. Hebien eta, o va c’halon, na vez mui infidel, ingrat ha disleal en andret ar mad-oberour bras-se. Ha penaus na ve quet va ene-me sujet hac oboissant hiviziquen da Zoue, pehinl en deveus great qument a vurzudou a chraç enon hac evidon ?\n4. Ah ! va Philotee-me, distaguit ho corf diouz ar bligeadur-m’ar-bligeadur, diouz ar satisfaction brutal-se pehini hoc’h eus roet dezàn ; liquit-ên da servicha Doue pehini en deveus pourveat quement anezàn ; appliquit hoc’h ene d’e anaout ha da veza anaoudec ountàn dre an exerciç-m’an-exerciç pehini a so requis evit quemense. Bezit\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/52&oldid=101700 »\nKemmoù diwezhañ degaset d'ar bajenn-mañ d'an 11 Mae 2017, da 23:26.


mont ac'hann - Wikeriadur\nSavet gant mont hag ac'hann.\nMont eus amañ:\n- [...]. An div dremedar a degasfet ganeoc'h, rak ar re-se a zo buan evel an avel, hag e pignfomp neuze war bep a hini anezhe, evit mont kuit ac'hann. — (Fañch an Uhel, Kontadennoù ar Bobl/1, Al Liamm, 1984, p. 81.)\n— Warc'hoazh ec'h afomp kuit ac'hann, [...]. — (Fañch an Uhel, Kontadennoù ar Bobl/1, Al Liamm, 1984, p. 144.)\n— « Mat ! mat ! n' eus forzh, feteiz ne din ac'han (ken?) n' am bezo gwelet petra zo kouezhet digant ar re-hont. » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 39.)\n— « Deomp ac'han d'ar vilin, » eme baotr Treizh-Logod, « rak gwall dirapar eo ho tilhad en-dro deoc'h ha leun-bri oc'h ivez. [...]. » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 72.)\nDeomp ac'han. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 21.)\nPa vo eet homañ ahann e vim amañ 'vel eur penn ki. — (Jules Gros, Le trésor du breton parlé Première Partie, 1966, p. 33.)\nMa tigouez din mond ahann. — (Jules Gros, Le trésor du breton parlé Première Partie, 1966, p. 128.)\nPa zegouez din mond ahann, hag e ra alïes... — (Jules Gros, Le trésor du breton parlé Deuxième Partie, 1970, p. 91.)\nMond ahann d'an tour-ruz, setu aze eur hrogad ! — (Jules Gros, Le trésor du breton parlé Deuxième Partie, 1970, p. 292.)\nGwell eo deomp mond ahann, da-larsout (da-lavarjout). — (Jules Gros, Le trésor du breton parlé Deuxième Partie, 1970, p. 309.)\nDibret eo he marh ganti da vond ahann. — (Jules Gros, Le trésor du breton parlé Deuxième Partie, 1970, p. 340.)\nHemañ, 'vat, mar talh d'ober evel-henn a yelo ahann. — (Jules Gros, Le trésor du breton parlé Deuxième Partie, 1970, p. 360.)\nPa zegouez din mond ahann, hag e ra aliêz... — (Jules Gros, Le trésor du breton parlé Deuxième Partie, 1970, p. 381.)\nZe a oa da rei da houzoud deom e oa o vond ahann. — (Jules Gros, Le trésor du breton parlé Deuxième Partie, 1970, p. 438.).\nAdtapet diwar « https://br.wiktionary.org/w/index.php?title=mont_ac%27hann&oldid=316067 »\nKemmoù diwezhañ degaset d'ar bajenn-mañ d'an 6 Mez 2021, da 19:41.


WinRAR a zo ur c'hoazer restroù shareware krouet gant Eugene Roshal. Paeüs eo met posupl eo pellgargañ un eilstumm-esa a yelo en-dro e-pad 40 devezh. Goude 40 devezh e vo ar choaz gant an implijer etre prenañ ar meziant pe kenderc'hel d'ober gantañ gant ur prenestr "pop-up" o vezañ diskouezet bewech ma tigorer anezhañ.\nEugene Roshal / Alexander Roshal\n3.92 - 15 a viz C'hwevrer 2010\nKoazher a restroù\nUnan eus an nebeud meziantoù gouest da grouiñ restroù RAR eo rak perc'henner eo an doare-kodañ. Gallout a ra krouiñ restroù ZIP ivez ha diwaskañ restroù CAB, ARJ, LZH, TAR, GZ, ACE, UUE, BZ2, JAR, ISO, 7z ha Z.\nGallout a ra kodañ an dielloù gant AES hag un alc'hwez 128 bit anezhañ. Dielloù emdennus pe liesrannel a c'hell krouiñ ivez.\nWinRAR e brezhoneg\nAdtapet diwar « https://br.wikipedia.org/w/index.php?title=WinRAR&oldid=1818799 »


Ur vro istorel eus Norzh-Europa eo Ingria (Finneg Inkeri pe Inkerinmaa, Rusianeg Ижора pe Ингерманландия pe Ингрия, Svedeg Ingermanland, Estoneg Ingeri pe Ingerimaa). Lec'hiet eo e Rusia dreist-holl hiziv. Enderc'hel a ra ur rannvro en em astenn a-hed ar stêr Neva etre Pleg-mor Finland, ar Stêr Narva ha Lenn Peipsi war-du ar c'hornôg, ha Lenn Ladoga hag ur gompezenn c'heuniek war-du ar su. An harzoù hengounel gant Karelia Finnek a heulie ar stêr Setra war-du ar gwalarn e Strizh-Douar Karelia. Gant pobloù finnek e oa bet poblet Ingria da gentañ - Izhoriz, Voted ha diwezhatoc'h Finniz Ingria hag Estoniz - met peurrusianekaet e oa bet er bloavezhioù 1930.\nIngria hag ar parrezioù Lutherian e Gouarnamant Sant Petersbourg ca. 1900.\nReizhkredennek eo pobloù orin ar vro - ar voted hag an izhoriz - met goude an aloudabeg svedek e teuas Finniz Ingria, luterianed anezho, da vezañ ar re niverusañ. Ingria n'eo ket bet ur stad biskoazh, nemet e 1920 pa voe savet republik Ingria an Norzh hag hec'h annezidi ne furment ket ur vroad daoust ma oa anavezet o broadelezh gant an Unvaniezh Soviedel. Aet eo hogozik da get pobloù-orin ar vro asambles gant o yezhoù na vezont mui komzet nemet gant un nebeut tud kozh.\n↑ Diazezed war Räikkönen, Erkki. Heimokirja. Helsinki: Otava, 1924.\nAdtapet diwar « https://br.wikipedia.org/w/index.php?title=Ingria&oldid=1846356 »


Buhez ar Zent. pages 596, 597. Encyclopédie Marikavel.\npages 596, 597\nhilip a deuas er bed en Floranz, en blaveziou kentan an XIIIet kantved. Abred e gerent a zeskas d'ezan karet ar vad ha tec'hel diouz an droug. Ober a reas e studi en Pariz hag en Floranz, ha pa chomas er gêr eus ar skol, e oa eun doktor war ar vedesinerez.\nPempzek vla a oa neuze 'baoue oa diazezet Urz Servijerien ar Werc'hez Vari, war mene Senario, gant seiz marc'hadour pinvidik eus a Floranz. Philip a oe digemeret en Urz neve-ze, d'an 8 a viz gwengolo 1233, beleget eun nebeut blaveziou goude, ha hanvet da jeneral er bla 1267.\nDa varo Klemant IV, ar gardinaled, bodet en Viterb, a c'hoantaas e lakat war Gador sant Per. Dal ma klevas an neventi-ze, en em dennas er gouelec'h, eur manac'h-all hag hen, hag e chomas eno kuzet, ken a ouezas e oa hanvet eur pab neve.\nGoudeze en em lakas da brezek, hag e oe klevet en Avignon, en Pariz hag en meur a gêr-all eus a Frans hag eus an Alamagn. Rei rê da anaout dre-oll an devosion da seiz glac'har ar Werc'hez. Goude bezan bet daou vla evelse war bale, en em gavas en konsil-meur Lyon; ac'hane e tizroas d'an Itali.\nKaout a reas e genvroïz rannet en diou gostezen : ar « Jelphed », a-du gant ar pab, hag ar « Jibelined », a-du gant an impalaer. N'espernas netra evit o unani, ha dre e zousder hag e gomzou e teuas erfin a benn da lakat an emgleo etreze. Koulskoude, bezan en devoe kalz da c'houzanv en meur a lec'h, hag eur wech, zoken, e oe dare d'ezan bezan lazet.\nEvitan, eur manati ha ne heuilher ket ennan ar reolen pen-da-ben, elec'h bezan porz ar baradoz, a zo eur mor danjerus evit kement hini a zo ebarz; abalamour da ze, e poanie da zantelât e venec'h muian m'halle.\nMervel a reas en Todi, en eur vriata kroaz Hon Zalver, a lezhanve e levr, d'an eizvet devez goude gouel Maria-Hanter-Eost 1285. War e ve, ar re dall a gavas ar gweled, ar re gamm ar c'herzed, ar re varo ar vue; ha Klemant X, o klevet ar vrud eus ar miraklou-ze, a lakas ane-zan e-touez ar zent, er bla 1671.\nKalon Mari a zo ken tener en hon c'henver, ma n'eo kalonou ar mammou-all, holl a-unan, nemet evel eun tamm skorn en kichen he hini.\nAr wellan eus ar mammou a gastiz a-wechou he bugel, pa ra droug d'ezi; skei ra gantan, zoken, ha ne gred ket ober fall. Ar Werc'hez santel ne ra ket evelse; ken mat eo ma ne ziskouez d'imp nemet he c'harante; kammed ne deu d'hon c'hastizan.\nAr Mab en deus e justis; ar Vamm n'he deus nemet he madelez.


Mindrailherez - Wikipedia\nArm tan emgefreek gant ur gambr o tegemer bolodoù treutoc'h evit an 20 milimetrad\n1.1 Armoù gant tennoù lies kentañ\n2 Ar vindrailherez Maxim hag ar C'hentañ Brezel-bed\n3 Etre brezel hag Eil Brezel-bed\n4 Brezel Yen\n5 En dazont\nAr c'hentañ vindrailherezioù a voe savet e kreiz an XIXvet kantved. Diazez ar vindrailherezioù a oa an niver uhel a dennoù diouzh renk ha dreist-holl ar mekanikerezh tennañ. Kroget eo gant ar Gatling gun e 1862, a voe degemeret en United States Navy. Ar re a vo war-lerc'h a chom reoù nerzhiet dre an daouarn o treiñ un dornigell. Ar c'hemm a zeuio gant ijinadenn Hiram Maxim, ar Maxim gun. An Doktor Gatling a glasko krouiñ mindrailherezioù oc'h implij kefluskerioù tredan; implijet e vez c'hoazh hiziv-an-deiz an doare-se e lod mindrailherezioù a-vremañ.\nLedan eo hag ez eo bet implij ar ger mindrailherez. Hervez ar ster teknikel a-vremañ e vez graet mindrailherez eus "un arm emgefreek penn da benn a garg, tenn hag adkarg keit a ma vez pouezet an diasker betek ma vefe echuet gant ar bolodoù pe ma vez paouezet da bouezañ war an diasker." Gant an termeniñ-se e vez lakaet a-gostez ar c'hentañ vindrailherezioù hag a oa reoù dre dornell evel ar volley guns pe ar re Gatling.\nArmoù gant tennoù lies kentañAozañ\nSell a dost eus ur revolver matchlock gant eizh tenn (Alamagn e-tro 1580)\nAn armoù kentañ gant meur a denn a anavezer a oa reoù e-pad ar Grennamzer. Ar re-se a oa graet Ribauldequin anezho. Ar c'hentañ armoù gant ur c'hanol nemetken a c'helle tennañ meur a denn hep ma vefe rediet adkargañ bewech a voe ar revolver savet en Europa e-fin ar XVvet kantved. Unan anezho a zo un arm doare fuzuilh skoaz savet e Nürnberg, Alamagn, e-tro 1580. Unan all a zo un akebut, savte gant Hans Stopler eus Nürnberg e 1597.\nDiaes e oa da sevel armoù a c'helle tennañ diouzh renk gant kanolioù hir d'ar mare-se. Ret e oa bet gortoz ijinadenn ar gouriz tennoù evit ma teufe da vezañ posubl. Ar mousked Kalthoff pe ar fuzuilh Cookson a oa bet savet met bihan niver er XVIIvet kantved.\nAr vindrailherez Maxim hag ar C'hentañ Brezel-bedAozañ\nAr c'hentañ vindrailherez emgefreek a voe ijinet e e 1884 gant Sir Hiram Maxim. Ar vindrailherez Maxim a implije nerzh distro ar bolod bet tennet evit tennañ an hini da c'hortoz e-serr nerzh an dorn o treiñ un dornell. Evel-se e oa kalz uheloc'h an niver a dennoù evit na oa re ar vindrailherezoù evel an Nordenfelt pe ar Gatling. Gant an ijinour Maxim e oa bet ouzhpennet ivez un doare yenaat dre zour, gant ur pod nepell diouzh kanaol ar vindrailherez. Kalz uheloc'h e oa temperadur ar vindrailherezoù nevez emgefreek evit na oa ar re dre zorn.\nAr vindrailherez Maxim a voe implijet buan dre ar bed, adkavet e voe e pep tu ar re engouestlet er C'hentañ Brezel-bed gant doareoù kemmet a nebeut hervez ar vro implijet. An doare ma oa bet savet ar vindrailherez-se a oa unan na implije ket kalz soudarded, a oa aesoc'h da fi ha staliañ evit na oa an Nordenfelt hag ar Gatling. E-pad ar C'hentañ Brezel-bed e oa bet diskouezhet anat nerzh galloudus ar vindrailherezoù. E 1912, e oa bet dafaret gant an United States Army, pevar mindrailherez dre rejimant troadegiezh. A-benn 1919 e oa 336 mindrailherez dre rejimant. Gant ar sifroù-se e weler sklaer ar plas a oa bet kemeret gant familh an armoù-se war an tachennoù brezel.\nMindrailherezoù ponneroc'h a voe savet diaezezet war ar Maxim evel ar vinrdailherez Vickers gant un toullad armoù all hervez ar vroioù hag a-feur ma bade ar brezel drastus. An Hotchkiss machine gun a voe unan eus ar re-se diazezet en XXvet kantved. Mindrailherezigoù a voe krouet ivez evel an MP 18 alaman da skouer, ha mindrailherezoù lijer evel ar Madsen, hag ar Chauchat pe Lewis gun. Ar re-se a voe implijet gant un niver uhel e-pad ar brezel. Ar vindrailherezoù nevez-se a oa da vezañ implijet dorn-ha-dorn gant ar vindrailherezoù ponneroc'h. An doare uhel niver da vervel e-pad ar brezel a oa bet dre ar c'hanolierezh, met gant implij an horjal dreinek, ar vindrailherezoù a oa deuet da vezañ ur spont bras evit soudarded an troadegiezh.\nUnan eus pazennoù modernat ar vindrailherez a-raok met dreist-holl e-pad ar brezel a voe ouzhpennadur un adkargañ emgefreek war-zu an armoù dorn, o tegas krouidigezh ar bistolennoù damm-emgefreek evel ar Borchardt (e-tro 1890), pistolennoù emgefreek ha goude-se ar vindrailherezigoù (evel ar Beretta 1918).\nFrancesco Baracca o poziñ dirak un Nieuport 11. Gwelet e vez anat ar vindrailherez war an askell.\nAr c'hentañ wech ma voe ouzhpennet mindrailherezoù war ar c'hirri-nij a voe e-pad ar C'hentañ Brezel-bed. A-raok e oa bet dija blenerien o impij fuzuilhoù. Ur gudenn deknikel e voe raktal. An efedusañ evit un arm en ur c'harr-nij gant ur blenier nemetken a oa dirazhañ. Aesoc'h e oa evit tennañ met ar gudenn a oa penaos ober evit na vefe ket tennet war ar rod-viñs. An diskoulomoù kentañ d'ar gudenn-se, ouzhpenn kaout chañs, a oa bet kirri-nij gant ar rod-viñs en a-dreñv d'ar c'harr-nij evel ar Vickers F.B.5, Royal Aircraft Factory F.E.2 pe c'hoazh an Airco DH.2. Un diskoulm all a oa bet gant ar vindrailherezoù war an askellioù evel war an Nieuport 10 pe Nieuport 11. Evel-se ne oa ket tenn ebet a c'helle tizhout ar viñs. Un diskoulm all a oa bet da implij viñsoù metal evel ar re lakaet war ar Morane-Saulnier L evel-se ne oa ket grevus ma oa tennoù o tizhout ar viñs.\nE-kreiz ar bloavezh 1915, e oa bet kavet un doare mekanikerezh klotadur etre ar vindrailherez ha troioù an rod-viñs. Al Luftstreitkräfte (Korfad impalaeriel nij alaman) eo en devoa krouet ar mekanikerezh-se, ar wech-mañ e oa dibosubl tennañ war ar rod-viñs. Ar Gevredidi no devoa ket krouet ur mekanikerezh evel-se betek ar bloavezh 1916 hag e-pad al lajad amzer-se e oa bet spontus evit ar blenerien kirri-nij brezel. Graet e oa bet Fokker Scourge eus ar mare-se, goude ma voe gwelet ar c'hentañ Fokker Eindecker, ar c'hentañ karr-nij alaman gant ar mekanikerezh-se o tizhout an tachennoù emgann.\nEtre brezel hag Eil Brezel-bedAozañ\nA-feur ma rede an amzer e oa bet gwelaet ar vindrailherezioù. Mare ar C'hentañ Brezel-bed a oa bet unan o tegas un implij bras eus an arm-se ha neuze gwelladennoù lies. Mindrailherezioù lijer a oa bet savet evel harp-tan d'ar strolladoù-stourm. Un ezhomm a oa ma vefent hezoug met gant un tan uhel ha kreñv.\nGant ma oa gwelaet an danvezioù diazez goude ar c'hentañ Brezel-bed, ar vindrailherezioù lijer a oa bet tu gwelaat a-benn bezañ hezoug muioc'h c'hoazh. An tresoù evel re ar Bren o devoa kemeret plas ar vindrailherezioù kosoc'h evel al Lewis gun evit tan-harp ar skouadrennoù troadegiezh. Anatoc'h-anatañ e oa an diforc'h etre ar vindrailherezioù etre evel ar M1919 Browning hag ar re ponner evel an M2 Browning. An tresoù nevez a zilaoske ar podoù dour evit yenaat ar vindrailherezoù, re ziaes e oa da genderc'hel gante evit armoù hezoug. Kalz aesoc'h e oa bet da implij kanolioù a veze tennet hag eskemmet gant reoù nevez.\nAr mare etre an daou brezel-bed a voe an hini o welout mindrailherezoù gant rolloù ledan, evel gant an MG34 alaman. Ar vindrailherezoù nevez-se a c'helle bezañ implijet evel reoù lijer pe etre, met diaes e oa sevel leun anezho, hag an arbennigourien a voe rediet adwelet an doare ma oant savet evit talañ ouzh ar gudenn-se, evel gant krouidigezh an MG42. Ar vindrailherez-se a oa simploc'h, marc'hamatoc'h da broduin, gant un tenn galloudusoc'h ha primmoc'h. Kemer a raio plas an MG34 en holl implijoù nemet eveit ar re war ar c'harbedoù. Ne oa ket aes kaout un MG42 dre ma oa ret cheñch alies ar c'hanol.\nAn taolioù arnodiñ graet war an MG42 er Stadoù-Unanet Amerika o devoa diskouezet splann e oa ret kaout mindrailherezioù gwelloc'h gant an nerzhioù lu stadunanat. Rankout a rafe bezañ dammheñvel ouzh an M2 Browning, a gemere plas an M1919. Implij ar re MG42 tapet e fin ar brezel ne oa ket posubl. Neuz an arm na roe ket an tu da vezañ implijet gant tennadennoù berr adal ar skoaz evel ar BAR. Goude labourioù hir e voe savet ar vindrailherez M60. Implijet e vo evit ar wech kentañ war tachennoù emgann Brezel Vietnam.\nAr vindrailherezoù a vez eus outo hiziv-an-deiz a zeu a-benn da dizhout ar c'hefridioù a vez fiziet ene ar pezh a laka an nevezadurioù da vont goustadik war-raok.\n↑ "Du-hont, paotr kaez, emezan, e oa eun ifern beza, gant o mindrailherezed milliget." Dek devez e Verdun, gant Jules Gros, pajenn 266\nAdtapet diwar « https://br.wikipedia.org/w/index.php?title=Mindrailherez&oldid=1933067 »\nKemm diwezhañ d'an 3 Gen 2022 da 07:36


lusk | ur blog eo …\nPublié le 23/12/2016 par Yann-Ber\nDargouezhel rik e voe va c’hejadenn gant ar gorollerez-se, un hanezenn.\nDre al labour graet ganti ez emouezis ouzh barregezhioù ar c’horf da handerc’hañ war-bouez an egor hag an amzer.\nD’ he bloavezhiadoù labour gant ar re Dupuis er Ballets de Paris e tlee he c’halvezerezh espar hag he brokusted.\nEus an amzer-se ma pleustris ganti ar c’horoll e ‘m eus bet da hêrez unan eus lankadoù estlammusañ va buhez.\nGwir eo ne oan ket en amzer-se paket er bed re frammet a anavezomp hiziv. An dud a labouren ganto ne oant ket bac’het e reizhiadoù nevidel ar c’henderc’hañ arvestek.\nLakaat a raent brokus en hon c’herzh binvioù perzhek. Diouzh o embregañ e teue perzhded hon labour. Ne oa ket hon eztaol e-dalc’h un dezvad micherel pe ur gwerzh nevidat. Den ne zeue da rebech ouzhimp kaout ur vicher bara ha bezañ koroller war un dro.\nNed eo nemet diwezhatoc’h e voe strishaet d’ ar bed.\nSoñj ‘m eus eus ar wech kentañ ma voe ret din talañ muioc’h evit ur prantad stummañ peogwir ne oan ket rummet koroller a-vicher.\nDisteroc’h e oa va c’horvoderioù eget re ar gorollerion a-vicher avat.\nLakaet e oan bet diouzh tu ar re a ra koroll evit ar blijadur. Ret e oa din degemerout da wir bater ne laboure ket seurt touristed a-zevri pa ne labourent nemet evit o flijadur.\nEvidon ur pleustr a oa ur pleustr ha ret e oa postañ labour e-barzh, gopret pe get.\nAr re a felle dezho kaout diduamant a oa arabat dezho korolliñ a soñjen, pe seniñ, pe skrivañ, pe vrezhonegañ. Ken aner e oa ar c’horoll dezho ha beveziñ forzh pe varc’hadourezh all, arallekaus.\nAn dibab ‘m boa d’ ober diouzh urzhaz ha renkelloù ar stuzegezh ren, dibab etre bezañ koroller pe bezañ ratreer ?\nPaourat bed ma oa aet an holl dud-se da berzhiañ ennañ korf hag ene.\nFurmek e oa deuet ar gevredigezh a-bezh da vezañ, an diduamantoù helvus evit ar vourc’hizion vihan, hag an torr-kein evit ar ratreer skingomz.\nNe oa ket pleustriñ hiviziken un dra pouezus, frammus, an doare nemetañ da seveniñ e vuhez en ur gevredigezh, da berzhiañ er bed. Forzh penaos, ar gevredigezh a oa disrannet diouzh ar bed ha bevennet d’ an darempredoù armerzhel kreizennet war ar beveziñ. Kedved ebet ken.\nJentil e oa an holl, ar gorollerion a-vicher hag o arvalion. Padal ne gejent nemet dre nevid ar c’hentelioù koroll ma teue un darn da werzhañ evit dastum arc’hant hag ar re all da brenañ ur gwazad digant stummerion a oa kentoc’h ambilherion. Niñvañ ebet ken, nemet hiniennoù digenvez o vignonezañ.\nAr c’horoll ne oa mui ur furm eztaoliñ er geoded hogen un danvez da grouiñ ha da vastañ d’ un divoz hiniennel rik. Euzhvil ar beveziñ o tebriñ e lost. Ne oa ket muioc’h eget ur bredkur da bareañ un divoz krouet gant un destuziañ pe, embregerezh korf da goll ur reñverad feskennoù paket dre rezebriñ, pe ul lec’h evit flapañ da uzañ an amzer vak ha disoñjal trepetoù al labourat/beveziñ.\nNe oa ket plas d’ un den daou bleustr, nemet e vije bet uhel e c’hopr, eus ur metoù diuzet dre ar priz e oa lakaet da dalañ.\nArgaset e oa er pelloù bezusted ur stuzegezh pobl, un arz pobl. E ‘m saviad ne oan ket aotreet da reiñ va ali. Ret e vije bet din mont da goroller tennet e vevañs diouzh ar goroll, pe chom ur babig sentus, o treveziñ ar re a oar, ha pardonet dezhañ e zivarregezh da biaouañ ar stuzegezh koroller. Bezañ ur paour kaezh bevezer.\nKouezhet eo ar bed kozh en e boull er bloavezhioù eikont. Echu e oa an istorekaat hag ar goulennoù. Distro edomp da ved an diarvar ma oa ret sentiñ d ‘ar vistri, d’ ar gelennerion, da steuñvoù savet evidomp kaezh tud gant ar re a oar.\nAn dud a golle o buhez da c’hounit o bara, a wiske ur meni denelezh diwar vruzhun amprestet digant gouroued a oa evit gwir marc’hadourion bitrakoù.\nEvit gwir ne oa ket niverus an istrogelled a venne korolliñ.\nAet e oan da zevezhioù studi kinniget gant an RIDC. Ul labour dispar. 200 den a oa. 33% a oa korollerion, 33% a oa kelennerion, 33% a oa kelennerion embregerezh korf pe leuñvourion, hag unan dre gant a oa «all». Ni zo en em anavezet diouzhtu.\n– Te eo an all all ? Hi e oa. Arallouenn.\nGanin e chom bepred korollerion an amzer-se, brudet pe get, ken resis ha brokus o labour avat. Kenderc’hel a reont da dresañ war ul leurenn hentoù a ya kalz en tu all d’al leurenn, kalz pelloc’h eget an dremmwel parpagnoù a gelc’h ar bed a vremañ e giz ur voger-greñv.\nKorollerion an amzer-se zo bet e-touez ar re a hadas ennon egin un ober rezidek, egin ul labour denel na mui na maez. Profet o deus din ur banne kened na steuzio morse keit m’ e lakain da dalvezout.\nRa gendalc’ho un darn anezho gant an hent-se, zoken ha pell diouzh ar c’horoll e vefent bremañ.


kement hini - Wikeriadur\nSavet diwar kement ha hini.\nAr pezh a lavaran amañ n'eo ket evit lavaret deoc'h eo tud fall kement hini a zo a-du gant ar Republik, [...]. — (Lan Inizan, Emgann Kergidu 1, Brest, 1877, eil emb. Al Liamm 1977, p. 151.)\nKenta rejont oue eren stard ha staga ouc'h treid ar gueleou hag an armeliou kement hini a ioa enn ti. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 82.)\n« [...], ha neuze lakit, d' an deiz kentañ eus al loar nevez, kement hini a zo e kêr ha war dro da dremen dindani. [...]. » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 159.)\n[...], e Bro-Japan hag e meur a lec'h all ouzhpenn milviliadoù ha milviliadoù a vrezelourien, kement hini anezho gwall ampart war an ardivink-mañ-ardivink, [...]. — (Jarl Priel, Amañ hag Ahont, Al Liamm, 1957, p. 21.)\nkement hini anezho\nKement hini a laz a dlefe beza dihouzouget. — (Jules Gros, Le trésor du breton parlé Deuxième Partie, 1970, p. 110.)\nAdtapet diwar « https://br.wiktionary.org/w/index.php?title=kement_hini&oldid=268563 »\nKemmoù diwezhañ degaset d'ar bajenn-mañ d'an 23 Ebr 2018, da 19:44.


Klaus Werner Iohannis zo ur politiker eus Roumania. Prezidant ar Republik eo abaoe an 21 a viz Kerzu 2014. A-raok e oa bet, e-pad 14 vloaz (2000-2014), maer kêr Sibiu, e Transilvania, en anv ur gostezenn bolitikel vihan, Demokratisches Forum der Deutschen in Rumänien, strollad alamanegerien Roumania. Bez' eo Klaus Iohannis unan eus alamanegerien Transilvania, ur gumuniezh vihan a dud diazezet eno abaoe an XIIvet kantved. Addilennet e voe aes e penn an ti-kêr e 2004. Gant Iohannis eo deuet Sibiu da vezañ unan eus al lec'hioù a sach ar muiañ a douristed e Roumania, ha "Kêr-benn Europat ar Sevenadur" e voe e 2007.\nKlaus Iohannis e 2015\nE C'hwevrer 2013 e oa aet Iohannis e-barzh ar Partidul Naţional Liberal (PNL) hag asantiñ a reas mont da vesprezidant ar gostezenn-se.\nE 2014 e oa aet war ar renk evit bezañ prezidant Roumania e dilennadeg miz Du er bloavezh-se. En dro gentañ e erruas da eil, gant 30% eus ar mouezhioù, goude Victor Ponta (40% eus ar mouezhioù). En eil tro avat, d'ar 16 a viz Du 2014, e voe dilennet da bempvet Prezidant Roumania. Ha kroget en doa gant e respet d'an 21 a viz Kerzu er bloavezh-se.\nAdtapet diwar « https://br.wikipedia.org/w/index.php?title=Klaus_Iohannis&oldid=1771144 »\nDernière modification le 26 Gwe 2017, à 15:55\nKemmoù diwezhañ degaset d'ar bajenn-mañ d'an 26 Gwe 2017, da 15:55.


Pajenn:Perrot - Bue ar Zent.djvu/122 - Wikimammenn\nPajenn:Perrot - Bue ar Zent.djvu/122\nDaouzekvet devez a viz C’houevrer\nJanned de Valois, merc’h Loeiz XI, roue Frans, a deuas er bed er bla 1461. He ginevelez ne lakas ket nemeur a levenez en lez he zud, rak ouspen ma ne rê ket afer he zad, a c’hoantae eur mab da zougen e gurunen, e oa eur grouadurez mac’hagnet ha dic’hras.\nJanned a ziskouezas abred merkou anat eus he zantelez da zont. He flijadur oa bezan o pedi. Da bemp bla, an Itron-Varia a roas d’ezi da anaout e tlee sevel eun Urz Leanezed en hec’h enor.\nDa daouzek vla, Loeiz XI a reas d’ezi kemer da bried eur c’henderv-gompez d’ezan, Loeiz, duk Orleans. Da varo he zad, pevar bla goude, he breur Charlez n’evoa nemet dek vla, hag abalamour da ze, ac’han ma vije major, he c’hoar henan, Annan, a renas ar vro.\nEtre Annan hag he breur-kaer, Loeiz, e savas eun tamm trouz. Heman en em glevas gant ar Vretoned da vont d’ar brezel eneb d’ezi ha d’he breur. Mes ar Vretoned a oe trec’het en Sant-Albin (1489), hag an duk Loeiz prizoniet en kastel Bourges. Janned, daoust ma n’en devoa biskoaz he fried, abaoue ma oa gantan, diskouezet d’ezi an disteran joa, a ziskennas en e brizon da skanvât d’ezan e boaniou. Mont a reas, zoken, betek an Naoned, da gât he breur, ha da c’houlenn digantan ma vije loskaet he fried.\n« Grêt e vezo d’ac’h herve ho c’hoant, a lavaras ar roue Charlez VIII d’e c’hoar. Doue ra viro, koulskoude, n’ho pefe keun d’ar goulenn a ret ouzin breman. »\nJanned n’he devoe ket a geun d’ar pez he devoa grêt, rak, ma n’evoe duk Orleans tamm anaoudegez vat ebet eviti, goude e zelivranz, hi a ouveas bepred e garet, e bardoni hag e c’houzanv, heb en em glemm, keit ha ma chomas da vevan gantan. Charlez VIII a varvas er bla 1498, hep bugale. Duk Orleans a bignas raktal war an trôn. E gentan preder a roue a oe skrivan da Rom, ha toui da lavaret n’en devoa biskoaz anavezet Janned de Valois evel e bried ; ne oa bet biskoaz, zoken en e galon, ar c’hoant d’he c’hemer ; an evoa hen anzavet dirak testou, de e eured ; ha ne oa bet eureujet nemet dre urz. Ar pab Alexandr VI, goude bezan laket studian piz an afer, a zisklerias ne oa bet dimezi ebet etreze. Loeiz a gemeras ker-\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/122&oldid=140362 »


Abadenn Al lojeiz e Breizh\nAr statud a annezad e Breizh\nDiaesoc'h diaesañ eo prenañ un ti e Breizh, muioc'h mui …\nPriz al lojeiz\nEr 5 bloaz tremenet eo kresket a 18% priz evit an tiez k…\nRannañ h·e zi\nAbaoe mizioù bremañ emañ Laetitia Fitamant o labourat wa…\nKavout un ti\nKrogomp gant an hiniennoù da gentañ, ar re o klask un ti…\nKavout un ti da feurmiñ war an aod, prenañ un ti lec'h ma vezer o labourat, kenlojañ, n'eo ket traoù anat e Breizh e 2021. Radio Kerne a ginnig deoc'h un heuliadenn gouestlet d'al lojeiz e Breizh, kaoz 'vo deus ar statud a-annezad, deus taosoù war an eil-tiez, deus an dud ne gavont ket un ti ha deus an dud o deus prenet o zamm douar.\nEurioù skignañ an abadenn Al lojeiz e Breizh\nAbadenn diwezhañ 19.05.2021\nDiaesoc'h diaesañ eo prenañ un ti e Breizh, muioc'h mui a dud a zo prest da brenañ tier kêr-ruz hag evit ar re gant nebeutoc'h a arc'hant ne chom ket kalz tiez da brenañ. Un hanterenn deus ar prennadennoù tiez e Breizh e 2020 a oa evit bevañ, an hanterenn 'oa evit lakaat da vezañ feurmet. Pa oa an div drederenn eus ar brennerien Breizhiz, 20% a oa int o tont deus Enez Frañs. Er fin eo mat lâret ivez ez eus memes tra un drederenn deus an eil-tiez e Breizh perc'hennet gant Breizhiz. Met an dra-se 'vo klevet er gaozeadenn 'maomp o vont da selaou gant Nil Caouissin aterset gant Laetitia Fitamant. Nil Caouissin, kelenner war an istor-geografiezh hag ar brezhoneg ha mouezh aotret an UDB, n'eus skrivet Manifeste evit ar statud a annezad e Breizh. Displeg a raio deomp penaos e c'hell renkañ kudenn an diouer a diez evit an holl.


Dont a ra e France Culture e 1997, kenlabourer Staccato gant Antoine Spire hag eus La Suite dans les idées gant Sylvain Bourmeau eo bet a-raok produiñ Cas d'école hag adalek miz Gwengolo 2002 en deus kinniget lodenn mintinvezh ar chadenn, Les Matins de France Culture. Eus miz Gwengolo 2006 da Even 2010 , da-heul Stéphane Paoli, e reas war-dro kinnig lodenn keleier ar mintin war France Inter (Sept neuf trente, hag a oa deuet da vezañ Le Sept dix e miz Gwengolo 2007 ha Le Six trente dix e miz Genver 2010).\nEus miz Gwengolo 2008 da viz Ebrel 2009 e reas war-dro al lodenn 6e - 8e noz war ar chadenn keleier dibaouez i>Télé, a-gevret gant Maya Lauqué.\nAbaoe miz Gwengolo 2009, e kinnig war France 5 un abadenn divizoù politikel anvet C politique  hag a zeu da-heul hini Serge Moati, Ripostes.\nAdtapet diwar « https://br.wikipedia.org/w/index.php?title=Nicolas_Demorand&oldid=1856427 »


XVII Diviz | Daskor\nGUIOMAR, HERVE A LEON, ROHAN, LOHIEG, MALASTRED, DIJENTILED, ha LAOU AR REIER, holl o tont a-zehoù\nAet eo ar roue Yann kuit, a livirit, aotroù Herve ?\nHERVE A LEON\nGwelet eo bet n’eus ket c’hoazh gwall bell zo o treuziñ ar pont ; e varchosier a yoa ouzh e heul. Laou ar Reier a zo bet o kas anezhañ betek dor vras ar c’hastell.\nMall em boa da welet al labous-noz-se o vont ac’halenn.\nAr barzhig seder eo, eta, a gavan dre amañ.\nEñ e-unan, aotroù.\nNag eürus ’out bet o c’hallout trok da delenn ouzh ur c’hleze !\nN’emañ ket c’hoazh em c’herzh, aotroù ; hiriv koulskoude e kemerin va lec’h e-touez gwardoù an aotroù duk.\nNa dleez ket kaout kalz a geuz da’z micher gozh.\nBezañ he deus koulskoude he zu da blijout. Buhez ar barzh-baleer he deus he flijadurioù hag a vez paeet mat a-wechoù, dreist-holl pa’z eo ivez ar barzh anaoudek e skiant ar stered.\nUrisiner, lenner planedennoù ?\nEvit rentañ servij deoc’h aotrounez.\nMallozh ruz ! me a fell din gwelet diouzhtu ha gwir eo ar pezh a leverez. Asa ! ret eo tennañ planedenn pep hini ac’hanomp.\nTennit deomp hor planedenn !\nN’it ket, aotrounez, da ober din tremen evit ur sorser e kenwerzh gant an drouk-speredoù. Skiant pe gouiziegezh ar sorserien n’eo ken nemet ur c’hwezhadenn eus an ifern ; el lec’h skiant ar stered a zo ur bann skedus eus an neñvoù. Lakaat ar sorser hag an urisiner e-kevred a zo lakaat an askell-groc’hen hag an erer war an hevelep renk.\nMat eo ! Fiziañs hon eus ez lealded koulz hag ez kouiziegezh.\nRet eo din ivez hen anzav. A-wechoù e seblant d’an darvoudoù mont a-eneb va c’homzoù evit lavaret n’on nemet un trompler ; met an hini a oar gedal en deus gwelet bepred va c’homzoù o tont da wir. An amzer a zo atav a-du ganin.\nMat eo ! selaou a reomp ac’hanout evel bugale fur.\nAR BARZH o tennañ ur wialenn wenn a-zindan e zilhad.\nDa biv da gentañ ?\nLAOU AR REIER o tont\nSalud deoc’h, aotrounez ! Ac’hanta petra zo a-nevez ? Ha ! te eo, barzh-baleer ?\nHag a zo ivez mestr urisiner.\nLAOU AR REIER\nAh ! Ah !... mat-kenañ. C’hoarzhin a rimp.\nLOHIEG oc’h astenn e zorn-dehoù\nGwelomp, petra ’vo an amzer da zont evidon ?\nLaou a Lohieg, a welan e skoed o lugerniñ er sal-mañ, c’hwi a skoio taolioù kalet war ar Saozon. Meur a wech Yann Dileve a vo dihunet en e deltenn gant ho youc’hadennoù a vrezel. Hogen, setu un teuz lous o tont war-zu ennout evit da gemeret. Dalc’hit penn, enebit kalonek, aotroù kont, enebit. Un tour teñval a zigor dirazoc’h ; un teuz a y-a e-barzh ivez.\nE anv ? e anv ?\nSelaouit... anvet eo an Naon !...\nROHAN o tostaat\nDa ziouganoù, mestr urisiner, na roont ket a c’hoant c’hoarzhin.\nSeizh magl(1) aour ho skoed, aotroù, a yelo a-ziwar-wel e-pad un amzer, goloet gant ur goabrenn a wad...\nHogen, dont a raint da vezañ lugernusoc’h c’hoazh eget bremañ, nav anezho. Bez e vezint sked an anv a Rohan.\nLAOU AR REIER o vont da gaout ar barzh\nPetra ’vezo va darvoud-me ?\nSetu ma welan en aer un dube eus ar re goantañ, e zivaskell astennet, ne fiñv ket ; hogen, eus faoutoù ar Roc’h, setu ur falc’hon kriz o tilammet en un taol-kont. Mont a ra war-eeun d’an dube arc’hantet, ha gant e ivinoù, e krog ennañ hag ez a d’e lakaat e-harz treid e vestr, hanter-varv. Hemañ a flod anezhañ hag a laka un tog alaouret war e benn.\nPegen goloet eo da gomzoù !... D’ar bobl. Petra ’lavar ?... Daoust ha dizoloet en defe ?...\nSorser, pe urisiner, an traoù o deus liv fall ganez. Poent eo echuiñ. N’eo ket ret dit lavaret hor planedenn deomp-ni, hogen lavar deomp ar pezh a sell ouzh Yann Dileve.\nYann Dileve !.. Mantrusañ tra da welet ! Ar bleiz a zo deuet er-maez eus donder e doull teñval. Aet eo e-doug an noz da ober ur bale e-touez deñved e amezeg ; hogen ar chas a ziwalle mat, edont war evezh. Stennet en deus e laz hag unan eus ar chas a zo kouezhet ennañ, hag, e lec’h kas al laer diwar e dro, en deus kaset an oan dezhañ. Miret en deus e breizh en e doull-kuzh, tostik da stêr ar gwagoù aour, evit e lazhañ aesoc’h aze.\nGevier a leverez, urisiner ; da ganaouennoù a dalv hiroc’h eget da ziouganoù a reuz.\nTaolit evezh mat, aotroù, n’hoc’h eus ket lennet c’hoazh en amzer da zont !... N’hoc’h eus ket c’hoazh troket ho kouriz a senechal ouzh ar robenn leun a erminigoù !\nA-walc’h a ziotajoù ! Lez ac’hanomp e peoc’h gant da blanedennoù, ha kae da bourchas un diskan nevez deomp a-benn ar c’hoarioù a zo o vont da zigeriñ. Da gargañ ’ran da ober meuleudi ar gounider.\n(1) magl = macle (ardamez)\nLiens transversaux de livre pour XVII Diviz\n‹ XVI Diviz\nXVIII Diviz ›


Ar skritell e skol Diwan Kemper © Radio France - Tudi Crequer\nUn enkadenn veur a zo o lakaat ar bed da fall, hini ar c'horonavirus\nTestenioù, pennadoù-kaoz, alioù... Ar gaoz a zo bet roet d'ar re paket gant enkadenn ar c'horonavirus.\nDigor ar gaoz d'ar selaouerien, pe 'vefent ankeniet, chalet ha kement 'zo.\nSerret ar magourioù\nE Gwened eo serret ar vagouri Babigoù Bro Gwened dibaoe dimeurzh dija. Er Morbihan eo klañv kalz a dud dibaoe ur pemzekteiz, setu ma 'oa bet dibabet chom hep degemer poupigoù. Erwan Olivier, ken rener ar vagouri.\nGwall baket ar re a labour e bed ar yerc'hed\nEvit ar re a labour e bed ar yerc'hed eo start ivez enkadenn ar c'horonavirus. Rozenn a zo skoazellerez klañvdiourez e kostez Belfort e reter Frañs. Labourat a ra e ti ar re gozh hag er servijoù bred. Cheñchet eo he labour en deizioù paseet.\nNulet 'zo bet ivez an holl abadennoù ha pleustradegoù gant klec'hioù keltiek ar vro. Youena Baron a zo karget a gehentiñ e Kendalc'h.\nNulet e vez kalz a zarvoudoù en deizioù-mañ neuze abalamour d'ar c'horonavirus. Diaes eo evel-just evit aozerien an abadennoù-se met arabat disoñjal eo un taol fall evit ar vicherourien a oa sañset da labourat. Erwan Kermarrec eo paotr ar c'hamera, astaler eo, intermitant ma 'fell deoc'h. Ur c'holl arc'hant a vo evitañ ar miz-mañ.\nPauline Sellin a zo e kuzul-merañ Bodadeg ar Gouren. Ha, randoniñ a reomp un tammig, met ganti ivez eo nulet pep tra.


Pont Carrog, e Carrog\nCarrog zo ur gêriadenn vihan eus Kembre, e kreisteiz Sir Ddinbych. Emañ war ribl ar stêr Dyfrdwy, er reter da Gorwen, war an hent a gas da Llangollen.\nBetek deroù an XXvet kantved e veze graet Llansantffraid-Glyndyfrdwy eus ar gêriadenn, dre ma oa e parrez Llansantffraid, e traoñienn Dyfrdwy. Deuet eo an anv a zo bremañ pa voe savet un ti-gar, en tu all d'ar stêr, hag a voe anvet diwar anv un ti eno. Ur pont, Pont Carrog, zo da dreuziñ an Dyfrdwy. Er gêriadenn emañ kember an Dyfrdwy hag un adstêr dezhañ, an Afon Morynion pe Morwynion.\nEn torgennoù a zo er gornaoueg d'ar gêriadenn ez eus ur c'hreñvlec'h kozh a reer Caer Drewyn anezhañ.\nUr skol kentañ derez zo, Ysgol Carrog hec'h anv.\nAbaoe 2005 eo gevellet Carrog gant Plouie, e Breizh.\nAdtapet diwar « https://br.wikipedia.org/w/index.php?title=Carrog&oldid=1698334 »\nKemmoù diwezhañ degaset d'ar bajenn-mañ d'an 15 Ebr 2016, da 15:10.


Eadric Kent - Wikipedia\nEadric Kent a oa roue Rouantelezh Kent eus 685 da 686. Mab Ecgberht Kent e oa. Asambles gant e eontr Hlothhere Kent e renad e-pad ur prantad met en em sevel a reas Eadric ouzh Hlothhere ha faezhañ a reas anezhañ gant skoazell Rouantelezh Sussex. Lazhet e voe Hlothhere ha da rener nemetañ ez eas Eadric. Aloubet e voe e riez gant Caedwalla Wessex, avat.\nHlothhere Kent Roue Kent\n685 - 686 War e lerc'h:\nAdtapet diwar « https://br.wikipedia.org/w/index.php?title=Eadric_Kent&oldid=1487115 »\nKemmoù diwezhañ degaset d'ar bajenn-mañ d'an 5 Ebr 2013, da 06:04.


Groove Boys - Wikipedia\nGroove Boys a zo anv ur strollad breizhat ennañ 14 pe 15 soner (6 bombard, 3 pe 4 binioù, ur saksofon, div drompilh, taboulinoù tredan hag ar groove box), krouet eo bet en hañvezh 2002. Meskañ a reont sonerezh ar bloavezhioù 1980 gant sonerezh Breizh (bombard ha binioù). Embannet o deus un albom live anvet C'est quoi ton machin ? gant 18 ton.\nKemeret o deus perzh e meur a abadenn, war Europe 2 gant Arthur, er skinwel war France 3 ha TV Breizh. Bet int en ur radio er Republik Tchek zoken. Sonet o deus e meur a festival bras ivez, e 2004 en Erer Kozh gant ar Fabulous Trobadors, e 2006 hag e 2007 e Festival des Terre Neuvas e Bowidel, e 2008 e Brest 2008 hag er Celtival du Don etzeterra, e 2009 en Emvod ar Gelted hag e Gouel Kan ar Vartoloded.\nGroove noz 3, 4 zon a zo warni (Le Jerk, Gimme Gimme Gimme, Partenaire particulier, La soupe aux choux) hag ur video c'hlip ouzhpenn (Medley Boney M Megamix)\n2009 : C'est quoi ton machin ? , un albom live enrollet e-pad div abadenn (er Forest-Fouenant hag e Gwipavaz).\nAdtapet diwar « https://br.wikipedia.org/w/index.php?title=Groove_Boys&oldid=1541129 »\nKemmoù diwezhañ degaset d'ar bajenn-mañ d'an 28 Du 2013, da 16:45.


Mentoniezh aljebrek - Wikipedia\nAr ventoniezh aljebrek zo un domani a 'r jedoniezh, etre ar ventoniezh hag an aljebr (an aljebr kantammsavat evit bout resisoc'h). Ent-eeun, studi ar seurtad aljebrek, an teskadoù poentoù despizet gant ataladoù polinomek a zo anezhi. Ent-hollekoc'h e tenn d'ar goulunioù.\nAr skourr-mañ a 'r jedoniezh n'en deus ket kalz da welout gant an aljebr mentoniel, hag a denn da arver ar c'halvezerezhioù amprouet eus ar ventoniezh elfennel a-benn diskoulmañ kudennoù a aljebr evel diskoulmadenn un atalad eil derez pe un atalad trimac'hek ha disoc'hoù a niveroniezh evel gwerzhad un niver tric'hornek.\nAdtapet diwar « https://br.wikipedia.org/w/index.php?title=Mentoniezh_aljebrek&oldid=1900240 »\nKemmoù diwezhañ degaset d'ar bajenn-mañ d'an 12 Ebr 2021, da 15:42.


Catégorie:Octobre 2015 — Wiki-Brest\nEvit an eil gwech e vo aozet gant kuzhulerien karter ar Milinoù ur gouel evit arzhourien karter Rekourañs ha digor d'an holl. Ar c'hwezh vat eo ur meskaj etre dañvezioù disheñvel ha plijus, setu perag eo bet dibabet an anv-se. Pal an aozourien eo lakaat war wel ha kas endro karter Rekourañs ha tud o chom enno. Diskouezet e vo d'an dud e teuio d'ar Mac Orlan arvestoù pe abadennoù a bep seurt krouet asamblez gant ugent arzhour bennak. Moien e vo ivez da well diskouezhadegoù taolennoù, fotoioù ha peñse. Un taol sikour braz a zo bet roet dezho gant Martine Geffrault-Cadec, leur-renerez, evit kenurzhiañ tout an traoù. Ar program : Dañs, barzhonegoù, kontadennoù, sonioù, kanaouennoù, aïkido, livadurioù, fotoioù, kizelerezh, ...\nDu 22 octobre au 17 novembre 2015, dans le cadre du 30e Festival Européen du Film court de Brest, la Maison de la Fontaine accueille une exposition consacrée aux coulisses de plusieurs films qui composent les programmes « jeune public » du festival, notamment « Captain 3D » de [...]\nLa dernière modification de cette page a été faite le 18 juin 2015 à 14:46.


Diforc'hioù etre adstummoù "Taboulin" - Wikipedia\nDiforc'hioù etre adstummoù "Taboulin"\nStumm eus an 20 Gou 2018 da 11:23\n31 okted ouzhpennet , 2 vloaz zo\nAr restr commons:File:Stopa_zdemontowana_z_bębna_basowego.jpg oa bet lakaet e-lerc’h Stopa.jpg ; Goulennet e oa gant commons:User:CommonsDelinker (File renamed: Criterion 2 (meaningless or ambiguous name)).\nStumm eus an 15 Du 2017 da 11:14 (kemmañ)\nStumm eus an 20 Gou 2018 da 11:23 (kemmañ) (dizober)\n(Ar restr commons:File:Stopa_zdemontowana_z_bębna_basowego.jpg oa bet lakaet e-lerc’h Stopa.jpg ; Goulennet e oa gant commons:User:CommonsDelinker (File renamed: Criterion 2 (meaningless or ambiguous name)).)\n[[Restr:Stopa zdemontowana z bębna basowego.jpg|thumb|Troadikell ur gourzaboulin]]\nAn taboulinoù a zo aozet get ur strolladur a fustoù (pe tom-où) ha simbalennoù. An taboulin a vez implijet get mab-den a-c'houde ar ragistor. Ijinet eo bet an taboulinoù kentañ en 20vet kantvet, aozet e oa d'ar mare-se get un taboulin sklaer, ur gourdaboulin ha simbalennoù, kavet a veze dreist holl er laz-senoù soudardel. Liammet-tre eo an taboulinoù a-vremañ get an jazz (1900-1940), kaset en deus araokadennoù evit simplaat ar c'hoari da skouer ar charleston (pe "hi-hat" e saozneg) ijinet get Vic Berton ha Kaiser Marshall e 1920 hag an droadikell evit ar gourdaboulin evel-se a oa tu d'an taboulinour c'hoari get meur a lodenn an taboulinoù er memes koulz. Araokadennoù arall a zo daet get an emsavioù sonerezhel evel ar [[rock]]'n roll, daet eo dreist-holl àr-wel ar "set" ar pezh a dalv e vez disheñvel pep taboulin hervez c'hoantoù an tabouliner.\nAdtapet diwar « https://br.wikipedia.org/wiki/Dibar:MobileDiff/1800264 »


Pajenn:Marigo - Buez ar Saent.djvu/410 - Wikimammenn\nPajenn:Marigo - Buez ar Saent.djvu/410\nmuy da Zoue eguet deoc’h hoc’h-unan. Dou eo en deus o c’hrouet, Doue eo en deus-y roet deoc’h, evel un depos pehini a dleit da renta dezan ; Doue en deus-y lequeet er bed, principalamant evit ma teuin de aznaout, d’e garet ha d’e servicha, ha ma vilitint dre ar voyen-ze beza un deiz eürus gantàn en e Barados. Mar hoc’h eus eta c’hoant d’en em acquitta eus ho tever, mar hoc’h eus carantez Doue en ho calon, ha mar hoc’h eus ur guir garantez evit ho pugale, liquit ho studi principal da zisqui dezo meuli ha caret o c’hrouer, o Zad celestiel, evit ma illint possedi un deiz e rouantelez eternel.\nMæs hep dale e teusont da aznaout e furnez hac e\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/410&oldid=134533 »


e Brusel, 22 a viz Du 2011\nLuc'h. : Filip Van Lerberge\nAgnes Obel, ganet Agnes Caroline Thaarup Obel d'an 28 a viz Here 1980 e Gentofte, (Kopenhagen, Danmark), zo ur sonerez, sonaozerez ha kanerez danat a gan e saozneg.\nD'ar 4 a viz Here 2010 e teuas he fladenn gentañ, Philharmonics, war-wel e Danmark, Norvegia, Alamagn Bro-C'hall hag en Izelvroioù. E Danmark ez eo chomet niv. 1 e-pad meur a sizhunvezh diouzh renk e 2011, ha pemp pladenn blatin doubl he deus bet, evit tremen 100 000 skouerenn bet gwerzhet. E-touez an 10 pladenn wellañ e voe e Wallonia, e Bro-C'hall hag an Izelvroioù. E Danmark e voe Philharmonics an trede pladenn muiañ-gwerzhet e 2011.\nD'an 30 a viz Gwengolo 2013 e voe embannet eil pladenn Agnes Obel, Aventine.\nKregiñ gant ar vuhez[kemmañ | kemmañ ar vammenn]\nDivoutin eo an endro ma kreskas Agnes Obel hag he breur yaouankañ Holger, en un tiegezh sonerion : he zad, a oa bet ur soner gitar a-vicher, a save un dastumad binvioù-seniñ hag he mamm, ur wiraourez, a sone oberennoù Béla Bartók ha Frédéric Chopin war ar piano. Pa oa pevar bloaz hepken, ha peogwir e oa denennet, e krogas Agnes Obel da zeskiñ seniñ ar piano d'he zro.\nMa c'helenner war ar piano a lavare din e oa arabat seniñ ar pezh na blije ket din. Neuze e oa trawalc'h din seniñ ar pezh a blije din. Ne voen morse rediet da seniñ tra pe dra arall. Biskoazh n'on bet en ur Skol sonerezh klasel. — Agnes Obel\nA-hed he yaouankiz e voe Agnes Obel dedennet gant labour ar pianoour svedat Jan Johansson (1931-1968), a lakae liv ar jazz war donioù hengounel europat.\nE 1987, d'an oad a seizh vloaz neuze, e voe Agnes Obel o kanañ hag o seniñ ar gitar boud en ur strollad rock 'n' roll anvet Sohio War al leurenn e voe ar strollad, hag un nebeud kanaouennoù a voe enrollet.\nE 1995, ha hi pemzek vloaz, e voe gwelet Agnes Obel en ur berrfilm, Drengen der gik baglæns, "Ar paotr a gerzhe war-gil", gant Thomas Vinterberg (1995).\nHe fredad skol eil derez a reas en ur skol nann-Stadel, ma c'hallas labourat war ar sonerezh, met buan e paouezas da heuliañ ar c'hentelioù ; diwezhatoc'h e reas studioù evit kenderc'hañ sonerezh, ha studioù ijinouriezh ar son.\nE 2004 en em gavas e Berlin, ma tivizas kenderchel gant red he buhez ha m'emañ o chom bepred hiziv.\nE 2009 e postas un enrolladenn eus ar ganaouenn Just So war al lec'hienn MySpace. Sachet e voe evezh ar gompagnunezh alaman Deutsche Telekom, a implijas ar gananouenn evit unan eus he bommoù bruderezh ; goude an taol-kaer-se e voe aesoc'h da Agnes Obel kavout un ti-embann evit he fladenn gentañ.\nPhilharmonics, 2010, PIAS Recordings • ASIN : B00470HPJI\n1 • Falling, Catching 01:33\n2 • Riverside 03:48\n3 • Brother Sparrow 03:58\n4 • Just So 03:35\n5 • Beast 03:50\n6 • Louretta 02:06\n7 • Avenue 04:07\n8 • Philharmonics 03:33\n9 • Close Watch 04:00\n10 • Wallflower 02:26\n11 • Over the Hill 02:48\n12. • On Powdered Ground 04:07\nAventine, 2013, PIAS Recordings • ASIN : B00E6OQL68\n1 • Chord Left 02:30\n2 • Fuel to Fire 05:29\n3 • Dorian 04:48\n4 • Aventine 04:08\n5 • Run Cries the Crawling 04:26\n6 • Tokka 01:30\n7 • The Curse 05:53\n8 • Pass Them By 03:31\n9 • Words Are Dead 03:46\n10 • Fivefold 01:59\n11 • Smoke & Mirrors 02:57\nCitizen of Glass, 2016, PIAS Recordings • ASIN : B01HJQZO58\n1 • Stretch Your Eyes 05:11\n2 • Familiar 03:55\n3 • Red Virgin Soil 02:43\n4 • It's Happened Again 04:20\n5 • Stone 04:56\n6 • Trojan Horses 05:33\n7 • Citizen of Glass 02:49\n8 • Golden Green 03:59\n9 • Grasshopper 02:38\n10 • Mary 05:47\n↑ Hitlisten.NU (da)\n↑ 3,0 ha3,1 Hugo Cassavetti, La soif de spleen d'Agnes Obel, Télérama niv. 3186 (fr)\n↑ Stars are underground (fr)\n↑ La Voix du Nord, 30/01/2011 (fr)\n↑ Lec'hienn Sohio\n↑ Le Monde, 09/02/2011 (fr)\n↑ IMDB.com (en)\n↑ DR.DK (da)\n↑ 20 minutes, 22/03/2011 (fr)\nAdtapet diwar « https://br.wikipedia.org/w/index.php?title=Agnes_Obel&oldid=1808482 »\nKemmoù diwezhañ degaset d'ar bajenn-mañ d'an 14 Her 2018, da 17:14.


Journal de Renaud Camus, lundi 21 septembre 2015\ncréée le mardi 22 septembre 2015, 12 h 22\nmodifiée le mardi 22 septembre 2015, 12 h 25Plieux, lundi 21 septembre 2015, minuit & demi. Le joli maçon blond qui s’était ouvert le genou en juillet, tandis qu’il s’attaquait, roulette électrique ~~~ ~~~~~~, ~~~~ ~~~~~~~~ ~~~ ~~~ ~~~~~, ~~~~ ~~~ ~~~~~~~ ~~~~ ~~~~ ~~~~~~ ~~~ drame, très en ~~~~~~~, ~~~~~ ~~~ ~~~~~~ ~~~~~~~~~ ~~~ ~~~~ ~~~~~~~~ ~~~~~~. ~~~ ~~’~~ ~~~~~~ ~~~~ ~~~~~ ~~~~~~ ~~~ ~~~~~~~~~~ ~~~~~ ~~~ ~~~~~~~~ ~~~~~ ~~ ~~~~~~~~~ ~~~ ~~’~~~~ ~~~~~~ ~~~~, dos à la ~~~~~~ ~~~ ~~~ ~~~~~~~~ ~~~~~ ~~ ~~~~~ ~~~~~, ~~~ ~~~ ~~~~~~~~~~ — ~~~~~~~~~~~~~ ~~~~ ~~~~~~~~~ ~~~~~~~~~~~~ — ~~~~~ ~~~~ ~~~~~~~~ ~~~ ~~~~~ ~~~ ~~~~~~~~~ ~~~~ ~~~~~~~, ~~~ un malvoisie des ~~~~~~~~ d’Ancenis.\nLes ~~~~~~~~~~~~~ ~~~~ ~~~~~~~ ~~~ ~~~~~~~ ~~~~~~~~~~~~ ~~~~~~~ ~~~~~~ ~~~ ~~~~~~ ~~~~~ ~~~ ~~~ ~~~~~, ~~~~ ~~~~~~~~~ ~~~~~~~, ~~~~~~~~~ ~~~~~ ~~~~~~ ~~~~ ~~~ ~~~~~~~~~ ~~~~~ ~~~~~~ longue, une sorte ~~~ ~~~~~ ~~~~~~~, ~~~ ~~~~~~, ~~~~~~~ ~~~~~~~~~~~~ ~~~ ~~~ ~~~~~~, ~~~~~~~~~, ~~~ ~~~ ~~~~~~~~~~ ~~~~~, ~~ ~~~~~~~~~~~ ~~~ ~~~~~~ ~~~~~~-~~~~~~~. ~~~~~ ~~~~~~~~~~ ~~~ ~~~ ~~~~~~~~~~ ~~~~ ~~~ tout comment une ~~~~~~~~~~ ~~~~~~ ~~~~~~, ~~’~~~~~~~~~ ~~~~~ ~~~~~~~~~ ~~~ ~~~~~~~~~, ~~~~~~ ~~~~~~, ~~~~~~~~~, ~~~~~ ~~~ ~~~~~~ ~~~~~~~~~~, ~~~ ~~~~~ ~~~~~~~~ ~~~~~~~ ~~~ ~~~~~~ ~~’~~~~~~ ~~ ~~~~~ ~~~~ ~~~ ~~~~~ — much less à un ~~~~~~~~~~ ~~~ ~~~~~~~~~, ~~~~~~~~~~~~~~~ ~~~~~~ lourd ?\nLe ~~~~~~ ~~~ ~~~ ~~~~~~~~ ~~ ~~~~~~ ~~~~~~ ~~~~~~~~~~ ~~~ ~~~~~~ ~~~~~~~~~~~ ~~~~~~~, ~~~~~~~~~~~~~~~~ ~~~~~ ~~~~~~~~~~~~~ ~~~~~~~~, ~~~~~~~~~~~~ ~~~~~~~~~ ~~~~~ ~~~~~~~ ~~~~~ les hyperacousiques. Poussé ~~ ~~~~~, ~~’~~~ ~~~~~~~ ~~~ ~~~~~~~~ ~~~~ ~~~~~~~~~~, ~~~~~ ~~~~~~~~ ~~~ ~~~~~ ~~~~~ ~~~~~ ~~~~~~~~ ~~~~~~ ~~~~~~~~-~~~. ~~~~~ ~~’~~~ ~~~~~~ ~~~~~~, ~~~~~~~~~~~~~. ~~~ ~~~~~~~~~~~~ ~~~ ~~~~~~~~~ ~~~~~~ fermée, comme d’habitude, ~~~ ~~~ ~~~~~~ ~~~~~~~~ ~~~~~~~~~~~~~~~~ ~~ ~~~~~~ ~~~ ~~~~~~~~~~, ~~~~ ~~~ ~~~~~ ~~~~~ ~~~ dossier.\nL’article ~~~ Frankfurter ~~~~~~~~~~~ Zeitung, ~~~’~~~~ ~~~~~~ ~~~~ ~~ ~~~~~~~~ ~~~~~ ~~~~, ~~~~~~~ que je parle ~~~~~ aigreur ~~~ ~~’~~~~~~~~~~ ~~~~~ ~~~ ~~~~~ ~~’~~~~~~, ~~~ ~~~ ~~~~~ ~~~~ ~~~~~~~ ~~~ ~~~~ ~~~~~~~~~. ~~~ ~~~ ~~~ ~~~~~~~~~ ~~~~ ~~~~~~ ~~~~~~~~~ ~~~ ~~~~~~~~ ~~~~~~~~. ~~~~~ on sent bien ~~~’~~~~~ ~~~~~~~ ~~~~~ ~~ ~~~~~ ~~~~~~~~~, ~~~~~ ~~~ ~~~~~~~~~~~~. ~~~ ~~~~~ ~~~~~ ~~~~~ ~~~~~~~~~~, ~~~ ~~~~~ ~~~ ~~’~~~~~~~~ ~~~’~~~ ~~~~~~. ~~’~~~~ ~~’~~~~~~~~~ ~~~ ~~~~ ~~~ ~~~~~~~~ ~~~~~~ fait (d’autant que ~~~~ ~~~~~~~~~, ~~~ ~~~~~~, ~~~ ~~~ ~~~~ ~~~~~~~~~ ~~~~ ~~~ ~~~~~).\nvoir l’entrée du lundi 21 septembre 2015 et son image dans Le Jour ni l’Heure


Journal de Renaud Camus, lundi 27 juillet 2020\ncréée le mardi 28 juillet 2020, 1 h 42\nmodifiée le mardi 28 juillet 2020, 1 h 47Plieux, lundi 27 juillet 2020, une heure vingt du matin. Messages :\n« Il y a six mois vous m’avez humilié de façon insupportable par différents mails que ~~~~~ ~~~~~ ~~~~~~~~ ~~~~ ~~~~ ~~~ ~~~~ ~~~~~~~. ~~~~~~~~’~~~~ ~~~ ~~~~~ ~~~~ ~~~~~~ ~~’~~~~ le moment de ~~~ ~~~~~~~. »\n« ~~~~~~~~ ~~’~~~ ~~~~~~~~ ~~~~~~~~~~~~~ ~~~ ~~~~~~ ~~~~ ~~ ~~~~~~~ ~~~ ~~~~~~~~~ ~~~ ~~~~ ~~ ~~~~~ ~~~~~ ~~~~~ ~~~~~~~ ~~~~~~~~ ~~~ ~~~ ~~~~~~ ~~~~-~~~~~ ~~~~~~~~ l’on poste une ~~~~~~ ~~~~~~ ~~~ ~~~~~~ ~~~~ ~~~~~~~ ~~~ ~~~ ~~~~~ ~~~~~~~~~ ~~~~~ »\n[Autre auteur] «~~~~~ ~~~ ~~~~~, ~~~~~~ ~~~~~~~~~~ ~~~~ ~~~~ ~~~~~~~~~~. ~~~~ ~~~~~~~-~~~~~ ~~~ ~~~ ~~~~~~~~~ ~~~~~~ nous publiait avec ~~~~~~~ ~~~ ~~~~ ~~’~~~ ~~~~~~ ~~~~~~~~~~~ ~~~~ ~~~~~~~~~~ ~~ ~~~ ~~~~~~~ ~~~ ~~~~~~~~~ ~~~ ~~~~~~~~ ~~’~~~ ~~~~~~ ~~~ ~~~~~~~ ? ~~~~~~~-~~~~~ ~~~~~~~~~~~ ~~ ~~~~~~~~~ ~~~~ ~~~~~~ ~~~~~~~~~~~~ ? Pour moi ~~’~~~~ ~~~~~~~~~~~ ~~~ ~~~~~ ~~~~~~ ~~~ ~~~ ~~’~~~ ~~~~ ~~ ~~~~~~~ ~~~~ ~~~ ~~~~~ ~~~ ~~~~~~~~~~~~, ~~~~~~~~ ~~~ ~~~ ~~~~~ ~~~ ~~~~ ~~~~~. »\n« ~~~~~-~~~ ~~~~~~~~ ~~~~ liste aux Européennes ~~~~~ ~~~ ~~~~ ~~ ~~~ ~~~~~ ~~~~~~ ~~~’~~~~ ~~~~~~ ~~’~~~ ~~ ~~ ~~ ~~~~ ~~~~ ~~~~ ~~~~~~~~~~~ ~~~ ~~~~~~~~~ ~~~~~~~~, ~~~~~ ~~ ~~~ ~~~~~ ~~~~~ ~~~~~~~~~ ~~~~~~ chose de plus ~~~~~~~~~ ~~~~~~~, ~~~~~ ~~~~~~~~~~~~ ~~~’~~~ ~~’~~~~~ ~~’~~~~ ~~~~~~ ~~~ ~~~~~ ? ~~~ ~~~ ~~~ ~~~~~~ ~~~~ ! ~~~ ~~~~~ ~~~~~~~~~~~ ~~~~~~ ~~~~~~~ ~~~~ ~~~ ~~~~~~ ~~’~~~~ ~~~~~~~~~~~~ devant une croix ~~~~~~~ ~~~~~~~~~ ~~~~ ~~~~ ~~~~~~ ~~~~~ ~~~~~~~~~ ~~~ ~~~~~ ~~~~~~~~ ~~~~ ~~~~~~~~~~~~~~~ ~~~~ ~~~~ ~~’~~~~~~ ~~~ ~~~~~~~~~. »\n« ~~~~~~ ~~ ~~~~~~~ ~~~~ ~~’~~ ~~~~~~~~~~~~~ ~~~~~~~~. ~~~ ~~~~~~~~~~ qu’il est inimaginable ~~~~ ~~~~~~~~~ ~~~~~~ ~~~~~~ ~~~~~~~~~~ ~~’~~~ ~~~~~~~~ ~~~~~~~~~ ~~~ ~~~ ~~~~~~~~~~~ ~~~~ ~~~~~~~~ ~~~~ ~~~~~~~ ~~~~~ ~~~ ~~~~~~~~ ~~~ ~~~~~~~ ~~~ ~~~ ~~~~~ ~~~~~~~ ~~~~~~ ~~~~~~ ~~~~~~ une telle photo. ~~~ ~~~~~~~~~ ~~~~ ~~~~ ~~~~~~~~~ ~~~~~~~~~ ~~~ ~~~~~~~~~ ~~~~~~~~~ ~~~ ~~~~~~ ~~~~~~~~~~~ ~~~ ~~~~~~~~~~~~~ ~~~~~~~~~~ ~~~ ~~~~ ~~~ ~~~~ ~~~~~ ~~~~ ~~~ ~~~~~~~~~~ ~~~~ ~~~~~ ~~~~~ ~~~~ principal d’être le ~~~~~~-~~~~~~~ ~~~ ~~~~~~ ~~~~~~~~~~. ~~~ ~~~~~~~~~ ~~~~~~~ ~~~~ ~~ ~~~~~~~~~~~~~ ~~~~~~~~ ~~~ ~~~~~ ~~~ ~~~ ~~~~ ~~’~~~ ~~~~~~. »\n« ~~~ ~~~~~ ~~~~~ ~~~~~~~ ~~~~~~ ~~~ ~~~~~~~~ ~~~ homme gratuitement de ~~~~~~ ~~~~~~~~~~~~ ~~~~~~ ~~~’~~~ ~~ ~~~~~ ~~~~~ ~~~~~ ~~~~ ~~~~~~-~~~~ ~~~ ~~~~~~~ ~~~ ~~~~~~ »\n« ~~~~~~~~~ ~~~~~~ ~~~ ~~~~ ~~~ ~~~~~~~~ ~~~ ~~~~~ ~~~~~. ~~~~~ ~~~~~~~ ~~~ nom de la ~~~~~~~~~~~ ~~’~~~ ~~~~~~~~ ~~~~ ~~ ~~~~ ~~~~~~ ~~~~ ~~~ ~~~~~~~~ ~~~ ~~~~~~~ ~~~ ~~~~ ~~ ~~~~ ~~~~~~~~~ ~~~~ ~~~~~ ~~~~~~~ ~~~ ~~~~~~ ~~~~ ~~~~~ ~~~~~ ~~~~~~~~ ~~~~ une indignité insupportable ~~ ~~~ ~~~~~~~~~ ~~~ ~~~~ ~~~~~~~~~ ~~~~~~~~~~~~~ ~~~ ~~~’~~~ ~~~ ~~~~~~~~ ! ~~~~~ ~~~ ~~~~~~~~ ~~~~ ~~~~~~~ ~~~ ~~~~~~ ~~~~~~ ~~~ ~~~~ ~~~~~ ~~~~~ ~~~~~~ ! ~~~ vous l’avez pas ~~~ ~~~~~~ ~~~~~~~~ ~~~ ~~~~~~ ~~~~ ~~~~~ ~~~~~ ~~~ ~~’~~~~~~~~ »\nMerci ~~~ ~~~~~ ~~~~~~~~~ ~~~~ ~~~~~~~~~~~~~ ~~~~ ~~~~ ~~~~~~~ ~~’~~~~~~~~~~~~ ~~~~~~~~~-~~~~~ ~~ ~~~~~~ ~~~ ~~ ~~~ ~~~~~~~ vocale.\nvoir l’entrée du lundi 27 juillet 2020 et ses 2 images dans Le Jour ni l’Heure


Bogha Mòr - Wikipedia\n(Adkaset eus Am Bogha Mòr)\nAr straed vras\nBogha Mòr pe Bogh Mòr (Bowmore e saozneg) eo kêr-benn Enez Ìle, ar greisteisañ eus an Inizi Gall. 862 den a oa o chom enni hervez niveradeg 2001.\nBrudet eo he labouradeg wiski, anvet Bowmore, hag an iliz kelc'hiek, e Cill A-Rubha.\nPort Ìlein avat eo lec'h tudetañ an enezenn.\nIliz Bogha Mòr\nUr gêriadenn savet e stumm karrezioù eo Bogha Mòr, kroget d'he sevel gant Daniel Campbell Yaouankañ e 1770, goude echuet iliz Cill A-Rubha, a lavarer e oa kelc'hiek abalamour d'an diaoul ha n'hallfe ket kuzhat en ur c'horn.\nStrilherezh Bowmore a voe savet un tamm a-raok 1816, war lez Loch an Dàla, e-kichenik ur sanailh a zo bremañ poull-neuial, anvet MacTaggart Centre. Ar wrez a sav eus ar strilherezh a servij da dommañ dour ar poull.\nKenwerzh[kemmañ | kemmañ ar vammenn]\nBogha Mòr a gaver enni letioù ha stalioù, un ospital hag ur skol eil derez. Ur gazetenn zo, anvet Ileach.\nBogha Mòr a ro bod da Ionad Chaluim Chille Ìle (kreizenn Koulm), savet da ziwall ar gouezeleg en enez.\nLec'hienn Ionad Chaluim Chille Ile\nLec'hienn "Ileach", kazetenn an enez\nLec'hienn diwar-benn an iliz krenn\n↑ Lec'hanvioù gouezelek Bro-Skos\nAdtapet diwar « https://br.wikipedia.org/w/index.php?title=Bogha_Mòr&oldid=1553811 »\nKemmoù diwezhañ degaset d'ar bajenn-mañ d'an 5 C'hwe 2014, da 10:17.


Journal de Renaud Camus, jeudi 2 avril 2015\ncréée le samedi 4 avril 2015, 11 h 46\nmodifiée le samedi 4 avril 2015, 22 h 28Jeudi 2 avril 2015, une heure moins le quart du matin (le 3). Deux poissons d’avril ont été parfaitement efficaces sur moi — je ne me souviens pas d’avoir ~~~ ~~~~~ ~~~~~~~ ~~~~~~~ longtemps.\nLe ~~~~~~~~, ~~~~~~~~ ~~~~~ ~~~~~~ ~~~ ~~~~~~~ ~~~~~~~~~~~, ~~~ ~~~~~-~~~~~ même ecclésiastique, car ~~~ ~~~ ~~~~~ ~~~~ ~~~~~ ~~~~~ ~~~~ ~~~ ~~~~~~~~~~~ ~~~ ~~~~ ~~~~~~~ ~~~ ~~~~~~~ ~~~ ~~~~ ~~~~~~~~-~~~, ~~~~~~~~~~~ ~~~~ ~~~ ~~~~~, ~~~~ ~~~~ ~~~~~~~ ~~~~~~~~~, ~~~~ ~~~~~~ pris de court ~~’~~~~~~~~~~ ~~~~~~~~~, ~~~~~~ ~~~~~~~~~ ~~~~~~ ~~~~~~~~~ : ~~~~~ ~~~ ~~~~~~~~-~~~-~~~~~~~~~~, ~~~~~~~~ ~~~ ~~~~~~~. ~~’~~~~~~~~ ~~~~~~ ~~~~~ ~~~~~~~~~~, ~~~~~ ~~~~~~~ ~~~~~ ~~~~ ~~~~~~~~~~~~~, ~~~~~~~~ ~~~~~ ~~~ ~~’~~~~ ~~~~ ~~~~~~~~, dont deux venaient ~~’~~~~~ ~~~~~~~~~ ~~~~ ~~~ ~~~~~~~ ~~’~~~~, ~~~ ~~~~~~~~ ~~~~~ ~~~ ~~~~~~~~~ ~~~~~~ ~~~ ~~~~~~~ ~~~ ~~~~~~~~~~ ~~~ ~~~ ~~~~~~~ ~~~ fidèles.\nLe ~~~~~~~~~ ~~~~~~~~ ~~’~~~~~~ ~~~~ ~~’~~~ ~~~~~~ sans méfiance, bien ~~~’~~~~~ ~~~~~, ~~~~~~ ~~~~~~~ ~~~~~ ~~~~~~~~~~~. ~~~ ~~~ ~~~~~~~~~~~ ~~~~~~ ~~~ ~~~~~~~~~~, ~~~~ ~~~~~~~~~, ~~~ ~~~~~~ ~~ ~~~~~~~~~~~ ~~~~~~~ ~~~ ~~~~~~ ~~~~~~ ~~~~ ~~~~~~~ ~~~ ~~~~~~~~ ~~~ décision de supprimer ~~~ ~~~~~~-~~~~~~~~ ~~~ ~~~~ ~~~~~~~~~, ~~~ ~~~~~~ ~~~’~~~ ~~’~~~~~~ ~~~~~~~~ ~~~~~ ~~~~~~~~. ~~ ~~~~~ ~~~~~~~~~ ~~’~~~~~~~~~~~~, ~~’~~~~~~ ~~ ~~~~~ ~~~~~~~ ~~~ ~~~~~~~~~ ~~~ ~~~~~~~~~~~ ~~ l’In-nocence.\nCependant, ~~~~~~ le faisait remarquer ~~~ ~~~ ~~~~~ ~~~~, ~~~~ ~~~~~~~~~ ~~’~~~~~~ ~~’~~~~~~~~’~~~~ ~~~~~ ~~~ ~~~~~~~~ ~~~ demain.\nRemontant ~~~~ ~~~~~~~ ~~~~~~ ~~~ ~~~~~~~ ~~~~ ~~~~~~~~~, ~~’~~~ ~~~~~ ~~ ~~~~~~~ ~~~~ ~~~~~~~ ~~~~~ l’année 1972. J’y ~~~~~~~~~~ ~~~ ~~~~~~~~~~~ ~~~~~~~~~~, ~~~~~~~~ ~~~ ~~~~~~~~, ~~~~~ ~~~~~~-~~~, ~~~~~~ ~~~~ “~~~~~~ ~~~ ~~~~”, ~~~~ ~~~ ~~~~~~~~~ ~~~~~ ~~~~~ ~~~ mois :\n« Le ~~~~~~~~~, ~~~~~~-~~~~~ ~~~~ ~~~~~~~~~~~~~, ~~ ~~~~~~ l’ingratitude de la ~~~~ : ~~’~~~~ ~~~~ ~~~~ ~~~~~~~ ~~~ ~~~~~~~~~~, ~~~~~~ ~~~~ ~~~~~~ ~~~ ~~~~~~~~~~~ : ~~~~~~ ~~~ “~~~~~~~” ~~~ ~~~~~~~~~-~~-~~~~~ ~~~~ ~~ ~~~~~~~~ ~~~ ~~~~ ~~~ ~~~~ ~~~~~~~~~ ? ~~~~~~ ~~~ “philologie” ne consiste-t-elle ~~~~ ~~ ~~’~~ ~~~~~~~~ ? » (~~’~~~~ ~~~~~ Sade, ~~~~~~~~~, Loyola, ~~. 96).\nJe ~~~~~~~~ ~~~~ ~~’~~~~~~ ~~~~~ ~~ ~~~~~ ~~’~~~~~~~ ~~~~~ ~~~~~ ~~~~~~~~ ~~~ ~~~ ~~~~~~~~, ~~~ ~~~ ~~~ suis encore en ~~~~~~~ ; ~~~~~ ~~~ ~~~~~ ~~~~~~~ ~~~~~ ~~’~~~~~~~ ~~~~~ ~~~ ~~~~~~~~~~. ~~~~~~~~ ~~~ ~~~~~ ~~~ ~~~~ ~~’~~~ ~~~~~~~ ~~~ ~~~~~ “~~~~~~~~~” (~~~~~ ~~~~~~~ ~~~~~~ ~~~~~~~~) ~~~~~ ~~~ ~~~~~~, ce qui du ~~~~~~ ~~~ ~~’~~ ~~~~~~~, ~~~ ~~~~~ ~~’~~~~~~, ~~’~~~~ ~~~ ~~~~~~~~ ~~~ ~~~ ~~~~~ ~~~ ~~~~~~~~ ~~~ ~~~~~ ~~~ ~~~ ~~~~ ~~~~~~, ~~~~~ ~~~ ~~~~~~~~ ~~~~~ ? ~~~, ~~ contrario, je ne ~~~~~~ ~~~ ~~~~~~~~~~ ~~~~~~~~ ~~~~ ~~~~ ~~’~~~~~~ ~~~~ ~~~~, ~~~~~ ~~~~~~~, ~~~~ ~~~~~~~~~~~~~~ ~~~~~~~~~~~ ~~~~~ ~~~~~~~ ~~~~~~~~~~, ~~~ ~~~~~ ~~~~~~~, ~~ ~~~~~ ~~~ ~~~~~~~ ~~~~ ~~~~~~~~ ~~~~~~~~~~ de quoi il ~~’~~~~~, ~~ ~~~~~~~ ~~~~~, ~~~ ~~~~~ ~~~~~. ~~’~~~~~~ ~~’~~~~ ~~~~~~~~ ~~’~~~~~~ ~~~~~~~~~~ ~~~ ~~~~~~~~, ~~~~~ ~~~~~~~~ ~~~~ ~~~ ~~~~, ~~~~~~, ~~~~~~~, ~~~~~ ~~~~~ ~~~~~~~~~~ ~~~ ~~~~ ~~~~~ qu’on ne sait ~~~~~ ~~’~~~~~, ~~~~ ~~~~~~ ~~’~~~~ ~~~~~~~~~~ ~~~~~~~~~~~~ ~~~~~ ~~’~~~~ ~~~~~~~~~~~ ~~~~ ~~~~~, ~~~ ~~~ ~~’~~~~ ~~~~~~, ~~~~~~ ~~~~~~~ ~~~ ~~~~~~~~~~ ~~~~ ~~~~~ ~~~~~~~ ~~~~~ ~~~~ ~~~~~~~ ~~~~~~~~ balnéaire de Crimée, ~~’~~~~~~~~, ~~~ ~~~~~~ ~~~ ~~~ ~~~ ~~~~~~ ~~~ Feu.\nJe ~~~~~~~~ ~~~ ~~~~~~ ~~~~ ~~~~ ~~~ ~~~~~~ ~~~~ ~~~~~~~~~ ~~~ ~~~~~~~~~~~~~~ ~~~~ ~~~~~, ~~~ ~~~~ ~~~~~~~~ ~~~ ~~~~~~~ ou en Suisse, ~~~~~ ~~~~ ~~~~ ~~~~~~ ~~~ ~~~~~~ ~~~~~~~, ~~~~~~~~~~, ~~~ ~~’~~~~~~ ~~~ ~~~ ~~~~~ ~~~~~~~ ~~~~~ ~~~ ~~’~~~~~~~~ ~~~’~~~~~~ ~~~~~~~~~~~ ~~~~~~~~~~, ~~~~~~ ~~~~ ~~~~~~~ ~~~ ~~~ ~~~~~~~~ ~~~ qu’est ce qu’il ~~~~~ ~~~~~~~. ~~~ ~~’~~~~ ~~~~~ ~~~~ ~~~ ~~~~~~ ~~~~~~~~~, ~~~~ ~~~~~~~~ ~~~~~~~~~~ ; ~~’~~~~ ~~~~ ~~~~~~~ ~~~~~~~~, ~~~ ~~~ ~~~~ ~~~~-~~~~~ — ~~~~~~~~~ ~~~ ~~~~~~~ ~~~ ~~~~ ~~~ les publier, alors, ~~~ ~~~ ~~~~ ~~~~~~~~ ~~~ ~~~~~~~~ ~~~~~~~ ~~~~~ loin ?\nEn ~~’~~~~~~~~~~~ ~~~ ~~~~~~~~~~~~, ~~~~~ ~~~~~ ~~~ « ~~~~~~~ ~~~~ ~~~~~~ ~~~ ~~~~~~~~~~~ », ~~~~ ~~~~~~~~, ~~~ ~~~~ ~~~~~~~ ~~~~ ~~~~ absence, tout ce ~~~’~~~ ~~ ~~~~~~~ ~~’~~~ ~~~~~~. ~~~ ~~~ ~~~~~~~~~~~~ — ~~~~~ ~~~~~-~~~~~ ~~~~-~~~ ~~~ ~~~~~ ~~~~~~~~~~~~~~, ~~~ ~~~ ~~~~~ — ~~’~~~~ ~~~ ~~~~~~~~ ~~~~~ ~~~ localisation. ~~~ ~~~~~~ sans racines, sans ~~~~ ~~~ ~~~~~, ~~~~~ lieu, ~~~~~~~~, ~~~~ ~~~ ~~~~~~ ~~~~~~~~~~~~ ~~~~ ~~~~~~~~~~~, ~~~~~~~~~~~~~~~~ ~~ ~~~~~~.\nvoir l’entrée du jeudi 2 avril 2015 et ses 5 images dans Le Jour ni l’Heure


Guirionéeu ag er Religion/Chapistr 85 - Wikimammenn\nGuirionéeu ag er Religion/Chapistr 85\n◄ Ag er jugemant. Meh ha confusion er béherion ér jugemant, hag ou disespoér. Ag er huirioné ag er poénieu ag en ihuern. ►\nCHAPISTR PUEMB HA PUAR-UIGUÊND.\nméh ha confusion er béherion ér jugemant, hag ou disespoér.\nEr péhedeu dizoleit d’er bed abéh e holei a véh er béherion ; er santance douguet ou zaulou én un disespoér eahus.\nI. En hiaul én é splandér caërran ne dréz quet quement er hristal, avel ma tréz deulegad en Eutru Doué er péh e zou dônnan ér galon ; dé er jugemant, ean e zizolei er plégueu cuhet ag er houscianceu. Én dé-cé a zisclæration, Jesus-Cbrouist e rei de hanaouèt betag er pébedeu goleittan, guet ou circonstanceu méhussan.\nNezé é vou gùélet er péh e zou cuheltan ; ol er péh e zou passet én tihoeldæt hag él léhieu distro ; ol er péh hur hou groeit, laret, chonget ér hompagnoneaheu, én hantisseu pé én hoarieu. Gùélet vou en desirieu de bligein, en troïelieu clasquet, er garanté hag en torfæteu mèhus ar béré en hum zallér esprès. Nezé é vou gùélet en ol chicanereah ha fal intantioneu én affærieu, el laironcieu cuhet hag en drompereaheu ; en ol finesseu en devou impléet en ambition eit donnèt de vout pinhuik ar goust er réral ; en troïeu-cam hag er santimanteu a jalousi cuhet én dôn ag er galon ; anfin bigotage quement a dud péré e guh ou fallanté idan en apparance a dud a fæçon : ol en dra-zé e vou dizoleit hag hanàuet. Un test péhani hou cavehé é hobér un torfæt e hretaé méh d’oh. Péh quer bras e vou hou méh, hui péhani e zouge langageu er bed, hui péhani e zouge disclæriein hou péhedeu d’ur hovézour læn a garanté, a pe hanàuou en Ælèd, er Sænt hag en ol dud er péh e zou villan, méhussan én hou puhé !\nEr béherion e sellehé en ihuern èl ul léh a repos, én dé eahus-eé, p’ou devehé el liberté de chom cuhet inou ; mæs quer bihan a du ou devou d’hum guhein ér jugemant èl ma vou calet dehai hum ziscoein. Ind e gomparissou dré balaforce avel torfæteriou, aveit bout méhequeit dré un Doué ol-buissant. Oh ! péh un tarh calon a p’hum huélent carguet a rebreicheu quer calet dré er Juge just-cé, dré en ÆIèd, dré er Sænt, dré en diaulèd memb ! Péh avantage e zei dehai-ind nezé, nameit er méh hag en anquin ou dout groeit er péhèd ?\nII. Er santance a zannation e daulou en dud maleurus-cé én disespoér blaouahussan. Jesus-Chrouist, guet ur gonz, e daulas a blad d’en doar er soudardèd péré e zé d’er hemér ér Jardrin Olivèd. Ah ! ma oé quen eahus majesté un Doué-Dén én un amzér é péhani é conzé, èl Salvér, petra vou a pe gonzou èl Juge ha ma larou, guet ur vouéh eahussoh eid er gurun, er guirieu scontus-men : pêlleit doh-ein, tud miliguêt, quêrhet d’en tan éternel.\nEr péh e gresquou ou disespoér e vou gùélèt penaus en hani ou hondan e zou ou Salvér, e laqué dirac ou deulegad er græceu, er moyandeu a salvedigueah, péhani en dès bet reit dehai er goaid en dès bet scùillet, en tourmanteu en dès bet anduret eid ou salvein. Na tristet un dra, e lar sant Eucher, gùélèt é Salvér, er hol quentéh, hag hum gol étal un Doué péhani e venné hur salvein !\nMar dé quer calet bout dispartiet doh un dén e gârér, petra vou bout dispartiet eit birhuiquin doh é Zoué, buhé hun inean hag hé mad gùellan ? Disparti calet ha disconfortus, péhani e hrei brassan tourmant en dud maleurus-cé. Mil tarh-gurun couéhet ar er memb pèn, e lar sant Chrysostôm, n’en dint quet quer blaouahus èl ur sèl hemb quin a zeulegad un Doué, péhani e zistroei guet counar doh er péhour.\nNa péh un disespoér hum huélèt forbannet eit jamæs ag er bresance adorabl-zé ; en dout collet rah, é col é Zoué ha compagnoneah er Sænt, eid en dout hum abandonnet de vanitéieu, de bligeadurieu, de zivertissemanteu péré e zou passet, péré n’ou doé nameit un dianvès trompus ! Groeit drè hou cræce, ô men Doué ! n’hou collein quet ér vuhé-men dré er péhèd, acelfin ne vein quet nezé dispartiet doh-oh. O Jesus ! hou péet chonge ag er goaid e hoès scùillet aveid on ; n’em hollet quet én dé disconfortus-cé.\n1° A pe ne chommou nitra cuhet ér jugemant general, revé conzeu Jesus-Chrouist, ne faut quet ma talhein mui nitra, nac ém chongeu, nac ém desirieu, nac ém honzeu, nac ém selleu, nac ém ol gomportemant, hag e hellehé gobér méh d’ein én dé eahus-cé. — 2° Hag aveit mirèt a véritein é gondannation, red é d’ein digol en amzér passet dré ur govézion perhuéh hag ur gontrition glaharus péhani n’achihuou nameit guet mem buhé.\nAdtapet diwar « https://br.wikisource.org/w/index.php?title=Guirionéeu_ag_er_Religion/Chapistr_85&oldid=90987 »\nKemmoù diwezhañ degaset d'ar bajenn-mañ d'an 29 Eos 2016, da 17:33.


Asia Argento e Cannes e 2013.\n20 a viz Gwengolo 1975, Roma, Italia\nAsia Argento ha Dario Argento e Cannes e 1993\nAsia Argento, ganet Aria Maria Vittoria Rossa Argento d'an 20 a viz Gwengolo 1975 e Roma, zo un aktourez, kanerez, top model, stourmerez ha renerez filmoù italian. Merc'h eo d'ar filmaozer italian Dario Argento ha d'an aktourez Daria Nicolodi. Div c'hoar he deus, Fiore (ganet eus Marisa Casale) hag Anna Ceroli, marvet en ur gwallzarvourd 1994.\nArgento he devoa diskleriet e-pad meur a atersadenn ne oa ket tost d'he zad. Ne veze ket en ti alies pa oa-hi bugel, dre-se ne oa ket bet laouen pa oa bugel. Hervezi ez eo bet awenet he c'hoant da vezañ aktourez dre mank an tad :\nBevañ a rae gant ar c'heginer ha den a skinwel, Anthony Bourdain, betek e emlazh d'an 8 a viz Even 2018.\nAdtapet diwar « https://br.wikipedia.org/w/index.php?title=Asia_Argento&oldid=1993210 »\nKemmoù diwezhañ degaset d'ar bajenn-mañ d'an 14 Mae 2022, da 20:28.


2017 - Kronikenn 9/9 - An Aotrou Uzel, person Groe, (1695-1717) - Emglev Bro an Oriant\n2017 - Kronikenn 9/9 - An Aotrou Uzel, person Groe, (1695-1717) >\nAn Aotrou Uzel, person Groe, (1695-1717) - 9/9\n(La Croix de l’Île de Groix 295, 01/08/1909)\n« Kallouh Pras » àr dreuzoù e di e Groe (diàr Ar en Deulin, emb. Dihunamb, 1935, dielloù DD)\nGoût a raomp penaos ne baee ket Groeiz an taosoù. A-gaoz d’o faourentez, ha rak ma oa gozik holl ar wazed er servij, ar Roue, da heul get Duked Breizh, a zaskore dezhe ar frankiz-se. N’o doa ’met reneveziñ ar paperioù-frankiz pep nav blez. Er blez 1711 e arrue ar c’houlz. Che ’ta ar person ha kas goulenn Groeiz da Bariz, get ul lizher graet dezhañ, èl ma oant akourset d’ober. Ya ! mes chañchet e oa bet penn d’ar vazh e Pariz a-c’houde ur blez. Pontchartrain a oa marv e 1710, hag e gendalc’her, Nicolas Desmarets, ne oare ket c’hoazh mat an tu da respont da lizherioù an dud onest. Ur ger damc’hwerv a gasas enta d’ar paourkaezh aotrou Uzel : « Ne ’m eus netra da lâret deoc’h ’met : n’hoc’h eus ket d’en em velliñ a daosoù ar Roue. An dra-se n’ho sell ket… » Tap ! red àr ma lerc’h, bremañ !\nDiskoiñ a ra e « redas an aotrou Uzel àr e lerc’h », peogwir ar wezh-mañ èl ar re ’rall Groeiz ne baeas  ket an taosoù.\nAmañ e achu an doareioù am eus gellet dastum àr an aotrou Uzel. Chomel a raas c’hoazh 6 vlez e penn parrez Sant-Tudi, betek miz Gwenholo pe miz Hendroal  1717. Àr-dro ar c’houlz-se e varvas, d’an oad a nav blez ha hanter-c’hant.\nGroeiz, aes eo goût, o deus bet keuz hag o deus leñvet forzh d’o ferson, sort karet e oa-eñ gete . Ha ne oa ’met deleet dezhe er c’hariñ, en doujiñ, rak hennezh a zo bet e gwirionez en o mesk, hag e-kreiz trebilhoù gwashañ hor bro, ar Bugul mat.\n1 An aotrou Uzel a oa ganet e Pleheneg. Beleget e Gwened, donet a raas d’ar gêr goude, hag eno e chomas betek e anvadenn èl person e Groe, Ne oaromp ket na pezh deiz e varvas, nag e men emañ bet douaret, rak eurioùer  interamant 1715, 1716 ha 1717 a zo kollet gwerso.\n2 Er blez 1696, an Anglezed a zouaras e Porzh-Tudi. Tri beleg o doa kemeret ha kaset gete d’o lestri ; aes eo goût, beleion a vanati Sant-Gouziern, a oa c’hoazh àr-sav er prantad-se, etre Lokmaria ha Krohet.\n3 Nend eo ket via Kiberen, èl m’hor beus eñ lâret, mes viag  ar Pouldu e tiboukas terkad ar Saozon ar 4 a viz Even 1703.\n gwell e vehe : ne baeazont ket.\n Gwenholo, Hendroal : Gwengolo, Here.\n sort karet e oa-eñ karet gete : ken karet e oa-eñ gete.\n Kallouh Pras : Kalloc’h Bras, met dalc’het en doa Kalloc’h da lezenn ar sandhi ! Bras e oa an den : 1,92m ma ne farian ket. E lizheroù, d’e gensorted, d’e vamm, a veze sinet getañ « Yann » hepken, ha n’eo ket Yann-Ber. Pa oa yaouank en doa kemeret da gentañ anv-skrivagnour « Penmen », goude e tibabas « Bleimor », hag el-se mañ anavet bremañ.\n eurioù : levrioù.\n via dirak ur gensonenn ; viag dirak ur vogalenn : dre, ( Ar via latin brezhonekaet, moarhat.)


Implijer:Neal/Tachennoù - Wikipedia\nPennadoù nevez-krouet ganin\nOuzhpenn 160 pennad nevez war dachenn ar yezhoniezh e 2009 dija (24.03.08)\nOuzhpenn 600 pennad renablet o tennañ d'ar yezhoniezh troet pe savet ganin abaoe 2006 (02.02.08)\nPeurachu da sevel pennadoù diwar-benn pep troad yezhadurel (80 pennad) ha pep Rummad:Amzerioù yezhadurel (20 pennad) (Miz Meurzh 2009)\nRummataet hag isrummataet familhoù-yezhoù.\nRummad:Inizi angl-ha-norman: Peurachu da sevel pennadoù diwar-benn pep enezenn e Rummad:Beliezh Gwernenez hag e Rummad:Beliezh Jerzenez mui pennadoù diwar-benn ar yezhoù normanek komzet eno. (Miz Here 2008)\nSkubabenn veur: Peurachu da isrummata an holl vogalennoù hag an holl kensonennoù (12/01/08)\nPeurachu taolennoù LFE (amañ (kensonennoù) hag amañ (vogalennoù) (10/10/07)\nPeurachu strolladoù izili eus KKSAMSA, KESAML (US), ha KESAML (KE) (Miz C'hwevrer 2008) ha savet ur kant pennad bennak diwar-benn bep ur strollad enep-adwelour disheñvel (Ebrel 2008)\nYezhoù ha yezhoniezh\nSavet am eus meur a bennad diwar-benn ar yezhoniezh ha klask klokaat listenn yezhoù ar bed en un doare sistematel hervez Ethnologue. Sellit ouzh:\nRummad:Yezhoù ar bed\nPennadoù all am eus bet savet, hag a savin c'hoazh pa'm bo amzer, diwar-benn strolladoù marksour-leninour hag ar republikoù sokialour. Sellit ouzh:\nOblastoù emren URSS\nPlijout a ra kalz din an arzoù korf - dreist-holl ar c'hemmoù korf - ha ganin eo bet savet un nebeut pajennoù diwar-benn an tem-se ivez:\nToullgorferezh (trugarez da Fulup evit an termen-se)\nRevelezh denel (LGBT)\nO labourat on bet an dezioù-mañ ivez war un nebeud pennadoù a denn da revelezh denel. N'eo ket aezet kavout gerioù a-feson e brezhoneg, me lâr deoc'h!\nRet eo bet ijinañ meur a nevezc'her evit ober war-dro an temoù a denn d'ar revelezh ha ne sav ket a-du an holl dud gante atav. Abalamour da se em eus savet ur patrom ivez hag a c'hello servijout evit penandoù all ivez 'michañs Patrom:Tabut termenadurezh.\nSavet am eus ur porched diwar-benn ar revelezh pe ur porched LGBT evit kentrollañ an holl termenoù nevez-krouet-se: Patrom:Porched revelezh\nAdtapet diwar « https://br.wikipedia.org/w/index.php?title=Implijer:Neal/Tachennoù&oldid=908015 »\nDernière modification le 6 C'hwe 2011, à 17:26\nKemmoù diwezhañ degaset d'ar bajenn-mañ d'an 6 C'hwe 2011, da 17:26.


Annales de Bretagne et des Pays de l'Ouest - Wikipedia\n(Adkaset eus Annales de Bretagne)\nAn Annales de Bretagne et des Pays de l’Ouest, a oa anvet Annales de Bretagne betek 1974, zo ur gelaouenn c'hallek trimiziek savet evit embann labourioù enklask gant istorourien diwar-benn Breizh ha broioù kornaoueg Bro-C'hall.\nSavet e voe ar gelaouenn Annales de Bretagne e 1886, gant kelennerien eus Skol-veur Roazhon : renet e oa neuze gant dean Kevrenn al Lizhiri hag en ul lodenn eus ar gelaouenn, anvet « Chronique de la Faculté », e veze embannet goulennoù an arnodennoù, evel re ar vachelouriezh. Adalek 1892, ha betek 1963, e kaved er gelaouenn ar meneg « publiée avec la collaboration de MM. les Archivistes des cinq départements de Bretagne » (embannet gant kenlabour diellourien pemp departamant Breizh).\nAdalek 1898 e voe renet gant Georges Dottin, kelenner keltieg, ha dean Kevrenn al Lizhiri adalek 1911. Neuze e voe paouezet gant ar rubrikenn anvet « Chronique de la Faculté » ha graet e voe lec'h da bennadoù a rente kont eus levrioù istor. Etre ar bloavezhioù 1950 hag ar bloavezhioù 1970 e oa gouestlet pep hini eus an niverennoù trimiziek d'un dachenn enklask disheñvel ha bep bloaz e veze peder levrenn diwar-benn an « Arkeologiezh », al « Lennegezh », an « Istor » hag ar « Brezhoneg ».\nWar dachenn ar brezhoneg hag ar studioù keltiek ez eus bet embannet pennadoù gant tud evel Fañch an Uhel, Joseph Loth, Frañsez Vallée, Adolphe Orain, Anatol ar Braz, Émile Ernault, Arthur Le Moyne de La Borderie, Pêr ar Rouz, Georges Dottin, Joseph Vendryes, Iwan an Diberder, Maurice Duhamel, Francis Gourvil, Yeun ar Gow, Jean-Michel Guilcher, Frañsez Falc'hun, Pêr Trepos, Léon Fleuriot, Gwennole ar Menn, Pierre-Yves Lambert, Donatien Laurent, Charlez ar Gall...\nGoude ma oa bet savet Skol-veur Roazhon 2 Breizh-Uhel e 1969, e veze embannet ar gelaouenn gant an Institut Armoricain de Recherches Historiques, aet bremañ d'ar Centre de recherches historiques de l'Ouest (CeRHIO, UMR 6258 CNRS). Abalamour d'an diaesterioù arc'hant e oa bet adsavet ar gelaouenn, meret abaoe 1974 gant ur "gevredigezh evit embann an Annales de Bretagne et des Pays de l’Ouest", diazezet e meur a skol-veur, hini Roazhon 2 hag ivez hini Brest, hini Naoned, hini Teurgn, hini ar Maine ha hini Añje. Abaoe ez eus deuet kelennerien eus skol-veur an Oriant, hini Poitiers ha hini ar Roc'hell ouzhpenn.\nGallout a reer lenn danvez ar gelaouenn enlinenn e meur a lec'hienn.\nLec'hienn Annales de Bretagne et des Pays de l’Ouest\nNiverennoù kozh, el lec'hienn Persée\nNiverennoù kozh, el lec'hienn Gallica\nAdtapet diwar « https://br.wikipedia.org/w/index.php?title=Annales_de_Bretagne_et_des_Pays_de_l%27Ouest&oldid=1710019 »\nKemmoù diwezhañ degaset d'ar bajenn-mañ d'an 19 Gou 2016, da 06:43.


Broioù Katalan - Wikipedia\n(Adkaset eus Broioù Katalanek)\nKartenn ar Broioù Katalan gant an harzoù melestradurel a-vremañ\nBroioù Katalan pe Broioù Katalanek (katalaneg: Països Catalans) a lavarer eus hollad tiriadoù ar vroad ma vez — pe ma veze evit darn — komzet katalaneg. E dibenn an XIXvet kantved e kaver an termen-se implijet evit ar wech kentañ.\nEr broioù-se emañ :\nPriñselezh kozh Katalonia, enni:\nKumuniezh Emren Katalonia, anvet ivez Katalonia ar Su (katalaneg Catalunya del Sud), pe a-wechoù zoken, ent-berr, Katalonia hepken (katalaneg Catalunya). E Stad Spagn emañ.\nKatalonia an Norzh (katalaneg Catalunya del Nord), er pep brasañ eus departamant gall Pyrénées Orientales. E Stad Frañs emañ.\nAndorra, ur Stad dizalc'h.\nAr Franja de Ponent, en Aragon\nInizi Balearez (katalaneg: Illes Balears i Pitiüsses)\nBro Valencià (País Valencià e katalaneg), a zo ur gumuniezh emren eus ar stad spagnol.\nUn toullad kornioù-bro all a ra gant ar c'hatalaneg evel El Carxe e Murcia, ha kêr Alghero (katalaneg L'Alguer) e Sardinia. Hag en un nebeud lec'hioù eus ar Broioù Katalan ez eus yezhoù all evel an okitaneg e Traoñienn Aran ha kastilhaneg e mervent Bro-Valencià.\nAr broioù katalan\nKartenn ar broioù katalan\nAdtapet diwar « https://br.wikipedia.org/w/index.php?title=Broioù_Katalan&oldid=1776917 »\nKatalonia an Norzh\nKemmoù diwezhañ degaset d'ar bajenn-mañ d'an 5 Kzu 2017, da 21:38.


Kêr Karaez - Services généraux\nAozadur ar servijoù\nPennrenerezh ar Servijoù\nDegemer Karaez> An ti-kêr ha c'hwi> Servijoù kêr> Servijoù hollek\nArc'hant - kontouriezh\nNoëlle Conan et Maryvonne Pennanech\nPlasenn an Ti-kêr – BP 258\n29837 Karaez Cedex\nkartennoù identelezh, paseporzhioù,\nganedigezhioù, dimezioù, marvioù,\nrenabliñ an danvez soudarded,\nAferioù hollek :\n02 98 99 34 65 et 02 98 99 34 86\nAr servij-mañ en deus da genlabourat strizh gant holl servijoù ar gumun. Karget eo da verañ a bep seurt tachennoù a denn d’ar gwir pe d’ar reolennoù (sekretouriezh ha prientiñ bodadoù ar c’huzul-kêr, rentaoù-kont ar c’huzulioù-kêr hag ar bodadoù diseurt, breutadegoù, dilennadegoù, lizheroù, diferadoù, kontrollañ al lezennegezh hag all…).\n02 98 99 34 63\nKarget eo ar servij-mañ da empennañ politikerezh kehentiñ Kêr ha d’e lakaat e pleustr. Gant ar servij kehentiñ e vez graet war-dro : skridaozañ kazetenn Kêr, heuliañ ha kas war-raok al lec’hienn Genrouedad, darempredoù gant ar gazetennerien, kelaouiñ an dud dre-vras, sevel teulioù ha dafar kehentiñ evit an diavaez hag an diabarzh.\nAtebegez : Sylvie Hamonic\n02 98 99 34 69\n02 98 99 34 66\nServij Renerezh ar C’hoskor a gas meur a gefridi da benn : melestradurezh ar c’hoskor, mererezh ar c’hoskor ha stummerezh.\nAtebegez : Brigitte Cotton\n02 98 99 34 76\nMarie-Ange Le Dily\n02 98 99 34 78\n02 98 99 34 68\n- merañ ar savadoù hag an dispignoù\n- prientiñ ha heuliañ budjedoù kêr\n- steuñviñ ar budjed\n02 98 99 34 07\n02 98 99 34 72\nAr servij kêraozañ a bled gant an teuliadoù a denn d’ar c’hêraozerezh (aotreoù sevel, disklêriadurioù labourioù…) ha gant an argerzhadurioù hag an teuliadoù evit reneveziñ ar gumun (dañjer, dilez, diyac’husted, adinduadur...) en ur gemer harp war steuñv lec’hel ar c’hêraozañ (anvadur nevez ar steuñv tiraozañ) paneveken.\nServij sokial :\nRenerezh : Annie Peuron\nTi-kêr Karaez – Servij kêraozañ\n02 98 99 34 67\nSekretouriezh : Mireille Le Guyader\n02 98 99 34 70\nAdti KOSG, sekretouriezh : Marielle Desplanque\n17, plasenn an Ti-kêr\n02 98 93 72 53\nSEOSS (Sindikad Etrekmunel Obererezhioù Sokial ha Sevenadurel) : Marie-Laure Cloarec\n02 98 99 34 71\nKreizenn Obererezh Sokial ar Gumun (KOSG) a gas war-raok diorroadur sokial ar gumun. Ouzhpenn he c’hefridi da skoazellañ tud kêr, e kenlabour strizh gant he c’hevelerien evit kenurzhiañ ar servijoù d’an dud ha gwellaat buhez holl annezidi ar gumun.\n02 98 99 37 74\nKarget eo servij Polis Kêr da lakaat e pleustr galloudoù ar Maer war an dachenn-se. Ar maer en deus aotrouniezh da gemer ha da lakaat doujañ an diarbennoù zo ezhomm evit mirout an urzh, ar surentez, ar sioulded hag ar yac’husted foran war dachenn ar gumun.


Na Scealaga - Wikipedia\nEmañ Na Scealaga er mervent da Iwerzhon\nAn inizi Scealaga, gwelet eus enez Dairbhre (Valentia) : Sceilig Bheag a-gleiz ha Sceilig Mhichíl a-zehou.\nNa Scealaga (hervez an iwerzhoneg) pe Skellig Islands (hervez ar saozneg) zo un enezeg, enni div enezenn didud, dirak aodoù Kontelezh Ciarraí, en Iwerzhon. Gant an inizi Blascaodaí ez int unan eus al lec’hioù pellañ er c’hornôg en Europa.\nSceilig Bheag eo anv an hini vihanañ ha Sceilig Mhichíl anv an hini vrasañ hag an hini bellañ diouzh an douar-bras.\nBrudet int abalamour ma roont bod da e-leizh a vorskouled, poc'haned hag evned-mor all, hag abalamour ma kaver war an enezenn vrasañ, Sceilig Mhichíl, rivinoù ur manati kristen eus ar VIvet kantved, zo bet lakaet war roll Glad ar bed gant an UNESCO.\nAnavezet-mat eo an enezeg gant an evnoniourien. Ul lec’h eus ar pouezusañ eo en Iwerzhon, abalamour d’an niver a evned a vez o vevañ eno hag abalamour d’al liesseurt m’eo ar spesadoù. E-touez ar re a vez o neizhiañ eno e c’haller menegiñ ar sataniged, morskouled, karamelled, torted, karaveged, ereved, godezed ha poc'haned.\nLoened-mor a gaver ivez tro-dro d’an inizi : stank eo ar reuniged gris ha gwelet a reer ivez rinkined (Cetorhinus maximus), morviled fanoliek, delfined ha baoted.\nSceilig Bheag hag an douar-bras, gwelet eus Sceilig Mhichíl\nUNESCO World Heritage Centre - Skellig Michael (saozneg, galleg, arabeg, sinaeg, rusianeg, spagnoleg)\nAdtapet diwar « https://br.wikipedia.org/w/index.php?title=Na_Scealaga&oldid=1473282 »\nKemmoù diwezhañ degaset d'ar bajenn-mañ d'an 4 Ebr 2013, da 19:08.


Diwan - « Barregezhioù digredus »\nDegemer > Etablissements > Bro diwan kemper > « Barregezhioù digredus »\n« Barregezhioù digredus »\nUr skolaerez a lavar he soñj\nSkolaerez eo Laurence Le Berre gant bugale klasoù ar re vihan hag ar re grenn e skol Diwan Kemper abaoe 1994. Hiziv eo anat eviti e tap ar vugale barregezhioù meizañ buan a-walc’h abalamour d’ar soubidigezh e brezhoneg.\nNe gomzan ket brezhoneg, penaos ambroug skoliata va c’hrouadur ?\nN’eo ket amañ an dalc’h bezañ brezhoneger pe get. Ar pezh a gont eo diskouez oc’h dedennet gant al labour sevenet gant ar bugel. Kinnig a ran da dud ar vugale kejañ gant o bugel diouzh an noz. Digeriñ ar c’haier buhez ha goulenn gantañ : « Ac’hanta ! Petra eo se ? » hag ar bugel a responto petra eo gant e c’herioù dezhañ ha gouest e vo da gontañ an devezh e galleg ha war-lerc’h e brezhoneg a-feur ma kendalc’ho gant an deskiñ er skol-vamm. Evel se eo e savoc’h ul liamm etre obererezhioù ar skol hag ar gêr. Ar pep pouezusañ aze eo ar sell pozitivel ho po war skoliata ho pugel. Neuze e vo kontant da ziskouez ar pezh en deus graet e pad an devezh, lorc’h ennañ deskiñ gerioù brezhoneg d’e dud ha broudet da genderc’hel gant an deskiñ.\nPerak eo efedusoc’h ar soubidigezh evit deskiñ brezhoneg ?\nGant ar soubidigezh e c’heller kompren buanoc’h ar yezh. Dindan daou viz nemetken e klas ar re vihan e tesko ar bugel ur c’heriaoueg pinvidik. Gouest e vo meizañ eus petra zo kaoz. A-wechoù, ne anavez nemet pemp pe c’hwec’h ger en ur frazenn met kompren a ra avat ar ster. Dastumet e vez tammoù gouiziegezh en e empenn ha diwar an dra-mañ e c’hello eskemm. Klok da vat e vo ar varregezh-mañ adalek klas ar re vras.\nN’emañ ket va bugel tri bloaz e riskl da veskañ an div yezh ha chom hep kompren netra ?\nDaoust dezhañ bezañ yaouank-tre e oar ar bugel ober an diforc’h etre an div yezh. Ma vez goulennet gantañ komz galleg pe vrezhoneg e vo gouest d’en ober.\nD’un ampoent bennak eus an deskiñ e c’heller krediñ emañ ar bugel o veskañ pep tra. N’eo ket gwir. Dibab a ra nemet ezteurel gant ar yezh a zere dezhañ da boent ar gejadenn. Adalek tri bloaz betek pemp bloaz ez eus gerioù ne oar ar bugel nemet e brezhoneg dre m’en deus desket anezho nemet er skol (marc’h-koad, taolenn…). Gerioù zo ivez a zo mestroniet gant ar bugel en div yezh met kavout a raio gwelloc’h lavaret anezho e brezhoneg (furlukin, maligorn…) abalamour ma plij dezhañ ar son pe c’hoazh e kav anezho farsus.\nD’an oad-mañ e c’hell ar vugale en em ober diouzh an degouezh ha diouzh an den a zo dirazo. Gouest int da gompren ha bezañ komprenet, kalz muioc’h eget a soñjer, dreit-holl ma tesker div yezh dezho adalek tri bloaz. Ho pezet fiziañs en ho pugel rak gantañ emañ barregezhioù digredus.\nHa ma nac’h va c’hrouadur komz brezhoneg e diavaez eus ar skol ?\nEn diavaez, pa c’houlenn tud zo : « Lavar din ‘ta un dra bennak e brezhoneg », aze e soñjo dezhañ eo lakaet d’un aneval sirk mat da ziskouez pezh en deus desket. Met evitañ eo ar brezhoneg ur yezh naturel dezhañ a ra perzh eus e vuhez pemdeziek. N’eo ket abalamour ma nac’h komz brezhoneg ma n’eo ket gouest d’en ober. E lec’h goulenn gantañ komz brezhoneg e-kreiz ur pred familh e c’heller gortoz ma raio un ober bennak evit goulenn gantañ displegañ e brezhoneg petra emañ oc’h ober.\nGeriaouegig brezhoneg-galleg < > Petit lexique breton-français\nkaier buhez cahier de liaison\nGerioù-alc'hwez stag : Kemper galleg brezhoneg divyezhegezh testeni